Ribssaft og ribs i lange baner mens sommeren nydes - Betina Wessberg\nMens sommeren nydes max er alle havens bær faktisk modne på samme tid og lige midt i ferien. Det giver god tid til at sylte og lave saft hvilket jeg gør ret meget i. Haven bliver dyrket økologisk og jeg synes at det er skønt at kunne høste af egen avl og lave lækre sager af det. I disse dage plukker jeg ribs og har nu lavet første portion ribssaft.\nNederst i vores have står der 2 ribsbuske, som efterhånden er ret gamle. Efter en kraftig beskæring forrige år gav de meget lidt bær sidste år. Faktisk så få bær at jeg lod dem hænge til fuglene.\nDet er heldigvis anderledes i år, og trods tørken har buskene givet mange store flotte ribs. Jeg har plukket af flere omgange og kogt saft af dem. Egentlig havde jeg planlagt at lave lidt ribsgelé også, men der skal man helst plukke dem inden de er helt modne, da de indeholder mest pektin på dette tidspunkt. Pektin er med til at gøre geléen stiv sammen med sukker.\nDet bliver kun til Ribssaft i år og det er også rigtig lækkert blandet op med danskvand. Vi køber meget sjældent sodavand og drikker hellere forskelligt hjemmelavet saft blandet op med danskvand, uhm….♥\nDen færdige Ribssaft hældes på skoldede flasker og det vi ikke drikker hældes i frostposer og fryses ned. Jeg fryser det i portioner af 0,75 liter da det passer med de glasflasker som jeg har.\nI fryseren har vi efterhånden meget saft,- hyldeblomst, rabarber, solbær og nu også ribssaft. Super sund saft som er fyldt med gode vitaminer, er økologisk dyrket og nærmest gratis.\nRibssaft, 1,2 liter:\n1 kg skyllede ribs\nSkyl de plukkede ribs og fjern alle urenheder og evt. blade,- jeg ribber dem ikke.\nKom ribsene og vandet i en gryde. Kog op og lad småkoge under låg ved svag varme i ca. 1/2 time.\nPres herefter ribsene mod grydens side med en grydeske så alt saften presses ud.\nHæld saft og bær op i en si beklædt med et fugtigt bomuldsstykke.\nHæld saften tilbage i den skyllede gryde og kog det op med rørsukker og vaniljepulver.\nLad det køle af inden det hældes på skoldede flasker eller i frostposer.\nRibssaften kan holde sig på køl i ca. 14 dage +


Dit lokale brugtvognscenter i Køge | Bilhuset Køge\nVelkommen til Bilhuset Køge\nDit lokale brugtvognscenter - en del af Peugeot Køge\nVi har biler på lager – Find din næste bil her\nSE LAGERLISTE HER\nVælg din bil ud fra karosseri\nHatchback Stationcar Crossover SUV Varebil\nVælg din bil ud fra drivmiddel\nBenzin Diesel Hybrid El\nHos Bilhuset Køge har vi flere årtiers erfaring som mærkeforhandler i bilbranchen. I september 2020 flyttede vores brugtvognsafdeling til nye, store lokaler for at få plads til endnu flere brugte biler. Du finder derfor altid et stort udvalg af flotte, nyere, brugte biler af alle mærker og størrelser, når du besøger os.\nHos os kommer kunden i første række. Vi står altid klar til at hjælpe med at finde den helt rette bil til netop dit behov, og vi bestræber os på at levere service i verdensklasse. Har vi mod forventning ikke din drømmebil på lager, hjælper vi selvfølgelig med at skaffe den eller finde et godt alternativ. Når du overtager din nye bil, er den klargjort både indvendigt og udvendigt, så den føles spritny. Desuden får du tre måneders garanti på bilen – med mulighed for forlængelse. Alt dette for at sikre dig en god og ikke mindst tryg brugtbilshandel.\nRigtig god oplevelse! Jeg er super glad for min Peugeot 3008 Allure, og drengene hos Bilhuset Køge kan varmt anbefales!\nDejligt som førstegangskøber at få den vejledning jeg havde brug for vedrørende mit bilkøb. 5 stjerner herfra J\nAltid en fornøjelse at komme hos Bilhuset Køge. Vi har købt 2 biler her på 8 måneder, og det bare været i orden hver gang.\nBilhuset Køge hjalp mig med at finde den bil jeg søgte, og vi har været glad for at komme hos dem på både værksted og i salgsafdelingen.\n5 stjerner herfra! Tak for hjælpen med min nye Kia Picanto J\nVi giver et seriøst og fair bud på din brugte bil, da vi ved, at det ofte er en stor del af en brugtbilshandel. For at få et bud på din bil bedes du udfylde denne formular. Derefter kontakter vi dig hurtigst muligt.\nBilhuset Køge er meget mere end brugte biler\nBilhuset Køge er en del af Peugeot Køge – en autoriseret Peugeot-forhandler med eget, autoriseret Peugeot-værksted.\nDerudover har vi eget skadecenter samt biludlejning til både privat og erhverv.\nGå her til\nUdlejning til privat og erhverv\nSom en del af Peugeot Køge har vi mere end 30 års erfaring med salg af fabriksnye og brugte Peugeot. En stor del af vores lager består derfor af egne demobiler og nyere, brugte Peugeot, som vi har fået i bytte.\nDet betyder, at du hos os har mulighed for at opnå store besparelser på lettere brugte Peugeot i topstand og samtidig få professionel rådgivning og service hos en Peugeot-specialist.\nSkriv til os på nedenstående kontaktformular\nDu er altid meget velkommen til at skrive til os gennem denne kontaktformular.


Billig Kinetic Sand glimmer sand – teal – 129.95 kr.\nDenne pose med teal glimmer sand er fra Kinetic Sand, og er uden skadelige stoffer. Med dette sand kan man bygge og udskære sjove ting. Sandet er godt for børn, til at stimulere deres sanser. Det har en terapeutisk og beroligende virkning, når barnet sidd (Læs mere)\nNavn: Kinetic Sand glimmer sand – teal\nKategori: Sand > Sanselegetøj\nEn række internet handler udlover heldigvis mange forskellige leveringsmetoder. En yndling er nu om stunder pakkeshoppen, fordi det så giver dig god fleksibilitet til at kunne afhente de købte varer på et valgfrit tidspunkt. Den er altså ret hensigtsmæssig, samt tit ligeledes den mest betalelige leveringsmåde ved køb af Kinetic Sand glimmer sand – teal.\nDu bør ligeledes vælge at vælge afsending hjem til hvor du bor eller til når du er på job. Løsningen bliver som oftest en sjat mere bekostelig, men på den anden side rigtig let gængelig. Den mest prisbevidste løsning til levering kan ikke benægtes at være at hente pakken selv, som desværre betinges af at du har bopæl nær e-forretningens tilholdssted.\nFragtperioden på Sand > Sanselegetøj er naturligvis ultra vigtig ifald du mangler din ordre inden for få dage, så herved er det øjensynligt vigtigt at du checker den estimerede leveringsdato for den respektive vare.\nFlere forretninger på nettet stiller garanti om dag-til-dag fragt på mange af shoppens varer, eksempelvis Kinetic Sand glimmer sand – teal, men som trods alt er forudsat at bestillingen anbringes forinden et besluttet tidspunkt, så at de højst sandsynligt kan nå at få de nye varer på posthuset inden de pakkeansatte har fyraften.\nNogle forretninger på nettet yder fragt uden omkostninger, men for det meste er det under forudsætning af at man handler for en bestemt pris. I øvrigt kan man udse dig den prisbilligste form for fragt, der oftest – om du bor ved Silkeborg, Kalundborg eller Haslev – er at få bragt din ordre til en pakkeshop.\nDet er efterhånden temmelig simpelt for enhver at vurdere prisniveauet fra forskellige webbutikker, og herved har en hel del online shops været tvunget til at sænke prisniveauet på specielt deres bedst i test produkter – til juniorer, og samtidig til mænd og kvinder – markant, og endda nogle gange yde levering uden gebyr.\nDerfor kan det ikke desto mindre vise sig fordelagtigt at sammenligne enkelte forhandlere på nettet efter tilbud på Kinetic Sand glimmer sand – teal inden du køber, sådan at du ikke er i tvivl om at opnå den billigste pris.\nDu bør blot være så påpasselig, at hvis en webshop udbyder en vare til en salgspris der er umådelig lav, så burde det ofte være et kendetegn på en uærlig e-forhandler. Kortbetalinger er på den anden side omfavnet af en bestemmelse, hvilket assisterer kunden overfor snydagtige online webshops.\nGenerelt slår vi et slag for shopping med kort eller MobilePay. Som en alternativ mulighed bør du bruge en afdragsordning som fx ViaBill, hvis du vil godtgøre betalingen af flere omgange.\nForud for at folk shopper i en internet forhandler bør man i reglen gennemse forhandlerens handelsbetingelser, dog er det typisk ikke super interessant.\nEn nem løsning er at efterse om online virksomheden er medlem af e-mærke ordningen, fordi det kan være en erklæring om at e-forhandleren efterlever den officielle danske lovgivning, og at online webshoppen undertiden revideres af fagfolk som har meget erfaring med vedtægterne på området. Desuden giver det dig lejlighed til opbakning, hvis du får problemstillinger i forbindelse med din handel.\nYderligere tilråder vi at kunden er klar over de mest vitale betingelser der indvirker på købet, fx den returneringsret internet firmaet tilbyder. I den sammenhæng er det samtidig afgørende, at man når som helst opbevarer ens købsbekræftelse, således man når som helst kan dokumentere sit køb af Kinetic Sand glimmer sand – teal, hvad end man skal købe gave til en kvinde eller mand.\nTrustpilot bringer dig sådan set fortræffelige muligheder for at vurdere diverse nuværende brugeres kritik og herved er det en hjælp, at du verificerer webshoppens ratings af Kinetic Sand glimmer sand – teal før du lægger din bestilling.\nFacebook tilbyder dig for øvrigt de facto fine løsninger til at få indsigt i online butikkens troværdighed. Foruden det ses en række firmaer på nettet som tilbyder kunderne at formulere en kritik af ordreforløbet, som lige så vel kan bruges til afvejning af tilfredsheden hos kunderne.\nVores hjemmeside finansieres af reklameindtægter. Vi samarbejder med en samling af forretninger på nettet hvor vi introducerer firmaernes tilbud, og indhenter provision når en bruger fra vores website foretager en ordre.\nInformationer om produkter og online outlets vedligeholdes hyppigt, men vi tager forbehold for justeringer der muligvis er udarbejdet siden vi sidst opdaterede de anvendte informationer.


Kæmper mod besparelser: Når Sussie Elkjær råber op, hører selv Mette Frederiksen efter | fyens.dk\nDet var et brev om nye rengøringsregler til hendes 90-årige mor, der fik Sussie Elkjær til at blande sig og råbe op. Hun startede Facebook-gruppen 'Assens Kommune svigt af de ældre', og nu er hun nomimeret til Fyens Stiftstidendes Bland Dig Prisen. Hendes mor er naturligvis stolt. - Som hun siger: ’Hvis ikke der er andre, der kan råbe op, er det godt, du kan’, fortæller Sussie Elkjær. Foto: Sugi Thiru\nSussie Elkjær fik nok, da Assens Kommune i efteråret satte store besparelser på ældreområdet i værk. Hun har råbt så højt, at selv Mette Frederiksen lagde vejen forbi. Nu er Sussie Elkjær nomineret til Bland Dig Prisen, som Fyens Stiftstidende uddeler.\nVissenbjerg: Nogle er drevet af penge.\nNogle er drevet af magt.\nNogle er drevet af udfordringer .\nNogle er drevet af oplevelser og eventyr.\nSådan er Sussie Elkjær ikke.\nHun er drevet af retfærdighed. Retfærdighedssansen er kompasset i hende liv, og når det ikke peger i den rigtige retning, siger hun til. Med overbevisning i stemmen og nogle gange lidt højt.\nAlle tre dele har hun gjort brug af siden slutningen af oktober, da nok pludselig blev nok, og den berømte dråbe fik hendes glas til at flyde over.\nFor det var ikke retfærdigt, de store besparelser Assens Kommune havde sat i værk på ældreområdet.\nDet var ikke retfærdigt, at besparelserne skulle gå ud over de ældre, der blev frataget rengøring hver tredje uge (det blev til hver femte uge), gulvvask og daghjem.\nDet var ikke retfærdigt, at hendes mor skulle have besked om de besparelser i et brev, der landede i postkassen i Vissenbjerg 27. oktober. På hendes 90 års fødselsdag.\n- Det har nok lidt at gøre med, at jeg har været tillidsmand, så det med retfærdighed og uretfærdighed er ting, som driver mig. Jeg vil gerne have retfærdighed, og jeg synes ikke, de ældre bliver ikke behandlet retfærdigt.\n- Det kan de sgu ikke være bekendt, siger Sussie Elkjær.\nOg 'det' er i denne sammenhæng mindst af alt brevet.\n- Brevet var dråben, men det værste er, at de ældre har knoklet hele deres liv, og vi kan takke dem for den velfærd, vi har i dag. Det er så grotesk at behandle ældre sådan.\nSussie Elkjær står bag Facebook-gruppen 'Assens Kommune svigt af de ældre', som arbejder for at forbedre forholdene for de ældre, der har brug for hjælp.\n55 år gammel. Hun er ugift og har en datter på 16 år.\nHun er født og opvokset i Vissenbjerg, hvor hun stadig bor.\nHar hunden Coco.\nHun har en merkantil uddannelse og arbejdede blandt andet 17 år i brugsen i Vissenbjerg. Men hun har været førtidspensionist i to år på grund af flere diskusprolapser i ryggen.\nModtog i juni Carl Scharnberg Prisen på vegne af Facebook-gruppen. De 10.000 kroner, der fulgte med, skal bruges til et arrangement for de ældre, der ikke længere kan komme i daghjem.\nDet vækkede kamplysten i Sussie Elkjær.\n- Nu skal vi have gjort et eller andet ved det her, rungede det i hendes hoved, og hun satte sig til computeren, hvor hun oprettede Facebook-gruppen 'Assens Kommune svigt af de ældre'.\nHun delte den med venner, bekendte og i flere bygrupper, og medlemmerne strømmede til. I dag er der flere end 1400 medlemmer af siden, hvor der flere gange om ugen bliver lagt opslag op.\nOg Sussie Elkjær er netop blevet nomineret til Fyens Stiftstidendes Bland Dig Prisen for sit arbejde med Facebook-gruppen og for arbejdet med at råbe politikere og medier op.\n- Jeg vil jo mene, at det skal være ens i hele landet. At en kommune kan skære så meget, og man så kan se, at i nabokommunen kan de få lov til at komme i bad et par gange i løbet af en uge, og de kan få gjort mere rent - det kan jo ikke være rigtigt. Altså.\n- Det er forkasteligt, at de (politikerne, red.) ikke kan se, at det burde være ens overalt, siger hun om det budskab, der ligger bag alt arbejdet.\nDe ældre er såbare\nFor Sussie Elkjær er kampen for bedre forhold for de ældre også en rejse ud i en ukendt verden.\nFor hun opfatter ikke sig selv som en, der blander sig i samfundsdebatten.\n- Nej, jeg har faktisk ikke altid været en, der råber op, siger hun, men må dog komme med en tilføjelse:\n- Jeg kan godt finde på, hvis jeg ikke er enig med folk, at fortælle dem, at jeg ikke synes, det er okay. Men at gå sådan i værk, som jeg har gjort nu, kunne jeg normalt ikke drømme om, siger Sussie Elkjær, der er klar i spyttet om, hvorfor netop dette emne har fået hende på barrikaderne.\n- Det her er noget særligt, fordi det går ud over de ældre, der ikke selv kan råbe op. De er de sårbare i det her.\n- Det jeg også oplever er, at mange af de ældre ikke tør. De er bange for at sige noget, for tænk nu, hvis det gik ud over dem bagefter. Det har bekymret mig meget, og så måtte jeg jo starte et eller andet.\nHørt i hele landet\nEn af konsekvenserne ved at råbe kan jo være, at man bliver hørt.\nOg det er Sussie Elkjær og hendes fæller blevet. Ikke kun i Vissenbjerg, i resten af Assens Kommune, på rådhuset og i byrådet.\nBudskabet er også nået hele vejen til Christiansborg.\n- Der var ingen af os, der havde drømt om, at det kunne komme så langt, siger Sussie Elkjær, der i første omgang havde som mål at få hul igennem til byrådet og administrationen i Assens Kommune.\nMen pludselig kunne hun se daværende ældreminister Thyra Frank (LA) være i samråd i Folketinget, hvor hun skulle svare på spørgsmål om besparelserne i Assens Kommune, om kommunerne har nok penge til at hjælpe de ældre, der har brug for hjælp, og om rengøring hver femte uge er i orden.\n- Det var en stor oplevelse, siger Sussie Elkjær om den dag i marts, da Mette Frederiksen (S) - nu statsminister - kom på besøg hos hendes mor. Mødet var kommet i stand med god hjælp fra Julie Skovsby (S), der er medlem af Folketinget. Arkivfoto: Sugi Thiru\nDen foreløbige kulmination kom dog fredag 1. marts, da en stor rød bus trillede ind på Nørrevænget i Vissenbjerg og gjorde stop hos Sussie Elkjærs mor, Birthe Rasmussen.\nUd ad bussen steg Mette Frederiksen (S), der siden er blevet statsminister. Hun var kommet for at høre mere om og få sat ansigt på de kommunale besparelser i Assens.\n- Min mor syntes, det var stort. Selveste Mette Frederiksen. Min mor har altid stemt socialdemokratisk, siger Sussie Elkjær med et smil.\nHun forklarer, at hun siden oprettelsen af Facebook-gruppen har været i tæt kontakt med folketingsmedlem Julie Skovsby (S), så at der kommer en Christansborg-politiker er ikke noget særligt.\n- Jeg vil indrømme at sidde med Mette Frederiksen gjorde indtryk. Men jeg tænkte også, at hun er et menneske som du og jeg. Men selvfølgelig med mere magt.\n- Mette er jo et kærligt menneske, som godt kan forstå de ting. Det, at hun er kommet ud til min mor, har betydet rigtig meget for hende. Og det betyder noget for mig, at min mor bliver glad og kan fortælle sin historie til en af de øverste, som i dag er statsminister.\n- Jeg har drillet min mor: ’Er du klar over, at du har siddet med den kommende statsminister? Hun har siddet i dit køkken og er kommet med kage'.\nOg så kunne man måske få den tanke, at Sussie Elkjær har fået smag for politik og kunne finde på selv at stille op.\n- Nej, det kunne jeg ikke. Overhovedet ikke, siger hun bestemt.\n- Der er normalt ikke mig at stå op og tale. Jeg har gjort det i nogle tilfælde, men det med at rejse sig og tale til nogle og sige: ’min mening er sådan og sådan’, er normalt ikke mig. Det bryder jeg mig ikke om. Jeg kan godt sige det til dig, men jeg kan ikke stå i en stor forsamling og sige det. Det er slet ikke noget, jeg bryder mig om.\nDet betyder dog ikke, at kampen er slut. For der er stadig daghjem og bedre forhold for de ældre at kæmpe for.\n- Jeg kan love, at når vi kommer tilbage fra sommerferie, så går vi i krig igen.\nHalvøen Helnæs skyder julen i gang\nPyrus På Pletten i Tobaksgaarden


Danske mikrofoner skal sikre lydsporet under Nasas næste Mars-landing | Ingeniøren\n19. dec 2018 kl. 10:37 0\nHvordan lyder det, når et landingsfartøj brager gennem Mars’ atmosfære? Giver det et ordentligt drøn, når varmeskjoldet bliver smidt af? Og hvordan knaser det, når en rover tager sine første rul i Mars-gruset?\nDet har forskerne på nuværende tidspunkt primært kun en teoretisk forestilling om.\nForestillingen bliver til ægte action, næste gang Nasa flyver til Mars med Mars2020-roveren om bord. Den bliver nemlig udstyret med dansk lydteknologi, der skal give vores ører hver en detalje fra nedstigningen i februar 2021.\nDet fortæller produktchef og svagstrømsingeniør hos DPA Microphones i Allerød René Mørch.\n»Det er en sjov mission, for rumfart er jo noget af det ypperste, man kan være med til, når man er ingeniør. Vi vil formentlig høre noget bulder og brag, og vi satser også på, at mikrofonen holder til mere end landingen, selv om landingen er den primære opgave,« fortæller han.\nLæs også: DTU-kamera skal afgøre om der har været liv på Mars\nHer ses et af roverens ører – en lille kuglemikrofon. Illustration: DPA Microphones\nVar med på Mission Impossible\nOg det er ellers ikke, fordi det skorter på referencer for det danske mikrofonfirma, som udsprang af elektronikvirksomheden Brüel & Kjær tilbage i 1992, og som i dag leverer mikrofoner til store teatre og filmstudier over hele verden, herunder Mission Impossible-filmene.\nDet var også forløberen for de nuværende DPA-mikrofoner, der i sin tid leverede lyd ved takeoff på Apollo 13-missionen, da mikrofonerne stadig blev solgt som værende fra Brüel & Kjær.\nDet var da også Nasa selv, der fik øje på DPA Microphones, da de søgte efter udstyr, der kunne levere mere action til Mars-landingen.\n»Jeg tror, at det var vores digitale converter, der triggede dem i første omgang. Den er let og lille, og vægten betyder jo meget. Faktisk havde de købt en og prøvet af, uden vi vidste det, så det var da lidt af et skulderklap,« fortæller René Mørch.\nLæs også: Touchdown: InSight-fartøjet er landet på Mars\nHer ses det lille MMA-A Digital Audio Interface, der skal konvertere den analoge Mars-lyd til digital lyd. Illustration: DPA Microphones\nEr roverens ører\nDe mikrofoner, eller det setup, som Nasa ender med at tage med på missionen, består af to små lettere modificerede kuglemikrofoner, som kan modtage signaler fra alle retninger. De vil udgøre roverens ører og blive monteret på hver side af køretøjet.\nHer bliver de koblet sammen med det digitale interface, som sidder trygt og godt inde i roveren, hvorfra det digitaliserer lydbølgerne og sender dem videre til roverens hovedcomputer. Herfra vil vi med godt otte minutters forsinkelse kunne høre lyden af landingen her fra Jorden.\nLæs også: Solpanelerne er ude, og et travlt Mars-år venter\nInSight sendte lyden af vind hjem\nNår vi skriver, at det er første gang, vi hører lyd fra en Mars-mission, er det en sandhed med modifikationer.\nDa landingsfartøjet InSight landede på Mars i slutningen af november, sendte den et lydspor hjem efter få dage.\nDet var ’optaget’ bl.a. ved hjælp af det seismometer, som er med om bord for at måle på de rystelser, det giver, når meteoritter rammer ned i planetens overflade. Disse bølger kan sige noget om, hvordan undergrunden er sammensat, men de kan også oversættes til lyd.\nSammen med fartøjets lufttryksensor, som også optog bølger, fik vi derfor den 1. december lyden af vinden på Mars, men det var altså mere en sidegevinst end en egentlig opgave, som instrumenterne havde fået.\nKan afsløre fejl i maskineriet\nOg landingen foregik også i dybeste tavshed for os jordboere, hvilket der altså nu skal rodes bod på.\n»Det er ikke en kritisk opgave, men det er sjovt at være med. Og vi håber, at forskerne kan blive klogere på nogle ting, når de får et lydspor af Mars, som forhåbentlig rækker længere end selve landingen. F.eks. vil lyd kunne afsløre uregelmæssigheder i motoren eller lignende. Og så er billeder jo bare mere interessante, når der er lyd på,« siger René Mørch.\nI videoen her nedenfor kan man høre den lyd, InSight sendte hjem 1. december af vindene på Mars.\nOg hvis man vil sammenligne med den ægte begivenhed, så ses her en video af, hvordan Mars2020-landingen forventes at lyde, når fartøjet slår faldskærmen ud og synker ned i gruset. I 2021 får vi at høre, om det svarer til virkeligheden.


Hele holdet bag Sydgården i Nibe er klar til at invitere folk indenfor når der er Økodag den 14. april.\nI over 20 år har Ewald Kristensen lukket sine økologiske køer ud på græs, når foråret bankede på døren. Og som entusiastiske deltagere ved dyrskuekonkurrencer rundt omkring i landet, er familien på Sydgården vant til at vise køerne frem. Men til Økodag den 14. april forventer familien dog lidt flere tilskuere end til resten af årets fremvisninger. Antallet af besøgende til Sydgårdens Økodag er nemlig mere end tidoblet siden Økodagens opstart.\n- Vi har været med siden Økodags første år, fordi jeg synes, vi har en forpligtelse til det. Dels i forhold til at vise, hvordan vores landbrug fungerer, men selvfølgelig også i forhold til at dele køernes glæde ved at komme på græs. Derudover er det dejligt at opleve den positive stemning blandt de besøgende. Det kan også ses i antallet af gæster, som er steget fra 500 det første år til 6.000 i 2015, hvor vi sidst afholdte Økodag, fortæller Ewald Kristensen, der forventer lige så mange besøgende ved dette års Økodag.\nKlap en kalv, smag på den nyeste ost og få et traktorkørekort\nDet skorter da heller ikke på aktiviteter, som de besøgende kan deltage i på Sydgården til årets Økodag. Udover at se Sydgårdens 170 økologiske, sortbrogede holsteinkøer hoppe og danse på det friske forårsgræs, kan de besøgende nemlig også klappe en kalv, lege i halmballer og smage på nogle af Arlas nyeste produkter. For de mere motorglade gæster kommer den lokale maskinhandler forbi, og for børnene er der mulighed for at få et såkaldt pedal-traktorkørekort.\nEwald Kristensen selv glæder sig dog allermest til igen at se køerne blive lukket ud af stalden, og han håber, at de besøgende vil gå fra arrangementet og være en oplevelse rigere.\n- Køernes glæde taler for sig selv, og alene det at se dem løbe på græs plejer at være en stor oplevelse for vores gæster. Men der er også mange andre aktiviteter på tegnebrættet og oplevelser, der kan opstå ud af det blå. Sidste gang vi deltog, var vi så heldige, at gæsterne fik lov til at overvære en kalv blive født. Det var en helt vild oplevelse, som vi selvfølgelig ikke kan planlægge os til. Men vi håber at kunne byde på nogle skønne øjeblikke igen i år, siger Ewald Kristensen.\nNu findes Årets Økolog\nI løbet af de næste uger skal otte danske økologiske landmænd dyste om at blive Årets Økolog. En af dem er Lars Bredahl fra Arden.


Meditainment Live! Teambuilding aktivitet - Catalyst Danmark\nMulti-sensorisk meditation til konferencer\nMeditainment er guidet multisensorisk meditation, der skal hjælpe med at tømme folks hoveder før konferencer, og skabe optimale forhold for deltagerne, så de får mest muligt ud af konferencen.\nDet er en audiovisuel oplevelse, der hjælper deltagerne med at slippe deres bekymringer og mentale bagage, så de er allermest modtagelige og fuldt ud tilstede mentalt.\nMeditainment tager 25 minutter - en tidsinvestering der giver mange gange igen.\nMeditainment øger koncentrationen til konferencer, ved at sørge for at alle de sanseindtryk folk bliver bombarderet med til dagligt, både fra arbejde, medier og mennesker, bliver skubbet til side. Meditation giver deltagerne et frirum, hvor de kan finde deres balance og fokus, før de skal i gang med at fokusere på de emner og områder der tages op på en konference.\nAfslappende, meditativ oplevelse. Aktiverede alle til at fokusere og få mest muligt ud af konferencen. Meget mere effektiv end det vi oprindeligt forventede.


Doku i Domen: En stemme til de vigtige fortællinger, der mangler en - VINK Aarhus\nDoku i Domen: En stemme til de vigtige fortællinger, der mangler en\nSidder I godt foran pejsen? Er I klar til et rigtigt juleeventyr? Okay!\nJeg ved ikke, om I har lagt mærke til det, men vi lever lige nu i en guldalder. Dokumentarfilmens guldalder, for at være mere specifik. Vi lapper dem i os, som var det en skål risalamande på juleaften. Alt fra DRs korte ’TVÆRS’-dokumentarer, hvor vi i 30 min. får lov at kigge ind ad vinduet hos en eksistens med et mere eller mindre alvorligt problem, til storopsatte true crimes med spillefilmslængde, hvor vi får adgang til at sidde på bænken i retssalen lige bag den tiltalte (serie)morder.\nAnslag – Passion for en særlig filmgenre\nDokumentarer kan noget andet end fiktion. De kan fortælle historier fra virkeligheden uden (bacon)omsvøb. Råt for usødet. Mit forhold til og syn på dokumentarer har ændret sig drastisk gennem det seneste årti. Det kan skyldes min egen udvikling fra barn til voksen. Det kan også skyldes genrens udvikling. Mine første minder med dokumentarer indbefatter et kasseformet apparat på et stativ, der blev rullet ind i klasselokalet i en historietime, hvor læreren ville supplere vores tekstrige undervisning med ”noget visuel”. Sort/hvid-dokumentar om 2. Verdenskrig var dét, vi fik. Spoler vi frem til i dag, er jeg, udover at have rundet de 24, blevet fremragende venner med dokumentargenren. Det, der engang virkede som et tørt og kedeligt stykke Wasa-knækbrød, har vist sig at være en mushy brownie med vanedannende saltkaramelovertræk.\nBrugen af de filmiske virkemidler er efter min mening blevet mere legende og eksperimenterende i nyere tid, hvilket gør resultatet mere levende og rørende end nogensinde før – og jeg er øjensynligt ikke ene om denne anskuelse, thi seks antropologistuderende er gået sammen om intet mindre end en dokumentarfilmklub i hjertet af Aarhus. Doku i Domen er navnet på projektet, der ønsker at viderebringe passionen for den særlige filmgenre. Banden bag består af Nanna Gram Bentsen, Naja Karoline Heuch, Kathrine Stæhr, Emilie Farbæk Johansen, Emma Helena Glasscock og Therese Thim.\nJeg mødtes med de to førstnævnte medlemmer en kølig novemberdag på Løve’s, hvor der blev udvekslet erfaringer, doku-tips og anerkendende nik.\nUnder aftenens filmvisning af ‘Brødre’. // Foto: Doku i Domen.\nPræsentation – En filmklub fødes\nNaja: ”Idéen opstod uden for Øst for Paradis, hvor nogle af os just havde overværet en visning af dokumentarfilmen ’Of Fathers & Sons’. Efter filmvisning var der arrangeret en dialog, som vi deltog i. Vi følte dog stadig en uforløsthed efter dialogen, da vi stod tilbage med en række ubesvarede spørgsmål, vi gerne ville have viderediskuteret i en social forsamling”.\nGruppen blev herefter enige om, at de ville starte en filmklub, hvor de kunne nyde dokumentarer i fællesskab og derefter diskutere dem med hinanden.\nNanna: ”For det er jo faktisk sjældent, at man lige sætter en dokumentarfilm på, når man skal hygge sig med venner og veninder, hvilket er virkelig ærgerligt. Det skal der laves om på!”\nUddybning – Helt sin egen\nUdover at gøre dokumentarfilm til en social aktivitet i uformelle rammer, ønsker pigerne tilmed at give dem, der kan fortælle en vigtig historie, en stemme. Det er netop herfor, at de udvalgte film ofte er nogle, der ikke vises ret mange andre steder såsom ’You Before Me’ eller ’Afghan Muscles’, der henholdsvist har været på plakaten i november og december. Da Doku i Domen ikke vil agere konkurrent til eks. Øst for Paradis, men i stedet være sin helt egen, fokuseres der på up-coming og undergrundsfilm af en vis æstetisk kvalitet.\nNaja: ”De skal kunne sige noget vigtigt om det at være menneske og vække en genkendelse eller fascination i publikum, så der er grobund for en efterfølgende dialog.”\nOg nu hvor vi er ved den efterfølgende dialog, så startes denne ofte af et oplæg fra en gæstespeaker, hvor publikum har rig mulighed for at deltage og stille spørgsmål.\nNanna: ”Det er vigtigt for os, at folk føler sig trygge ved at stille spørgsmål og udtrykke sig i en større forsamling uden at føle, at de skal censurere sig selv, eller at de kan sige noget forkert. Os, der står bag Doku i Domen, benytter også selv dette forum til at øve os og blive mere velbevandrede i denne disciplin”.\nPoint of no return – Poetisk & æstetisk\nJeg er nysgerrig på, hvorfor valget af filmgenre faldt på dokumentaren.\nNaja: ”Vi ønskede at vise noget andet end den gængse og måske mere lettilgængelige spillefilm, og ville derfor gerne slå et slag for en lidt glemt eller overset genre som dokumentaren. Den ligger jo ofte i en gråzone mellem fakta og fiktion, i og med at den forsøger at afbilde en objektiv virkelighed, der dog ikke kan undgås at blive fortolket gennem dokumentaristens subjektive stemme.”\nNanna: ”Vi følte selv, at vi havde noget at lære i henhold til denne mediegenre. Qua vores fag (antropologi, red.) var vi tilmed nysgerrige på, hvad denne kunne ift. formidling. Fiktion er mere let-spiselig, hvorimod dokumentaren kræver en større vågenhed, da den udfordrer og kan sætte tanker i gang samt røre dig. Vi vil gerne vise, hvordan den samtidig med at være lærerige, også kan være både poetisk og æstetisk.”\nFør aftenens filmvisning af ‘You Before Me’. // Foto: Doku i Domen.\nLokationen for filmklubben lå nærmest lige til højrebenet. Pigerne var alle enige om, at Domen var et fedt sted, der lå i smukke omgivelser og nærmest havde en open-air-feeling. Samtidig føler de en samhørighed med Domen og dennes værdier, såsom medborgerskab og bæredygtighed, hvilket de selv kan spejle sig i.\nAlle Doku i Domen’s arrangementer er gratis, så alle og enhver kan deltage. Nanna tilføjer; ”Ingen skal være eller føle sig begrænsede grundet deres socio-økonomiske status”. Sikke et herligt statement!\nKonfliktoptrapning – En ukendt efterspørgsel\nDa jeg spørger ind til, hvordan opbakning fra århusianerne har været til projekt, ser jeg lutter smil og henrykkelse brede sig i ansigterne på de to travle antropologistuderende. De benytter tillægsord som overvældende og overraskende god omkring supporten.\nNanna: ”Vi regnede med, at der ville komme en 30-stykker til den første filmvisning. Der kom 100, og vi måtte fluks have fat i flere stole.”\nDoku i Domen havde åbenbart ramt en ukendt efterspørgsel blandt århusianerne. Bookningen af det lille lokale i Domen blev i hvert tilfælde hurtigt opgraderet til det store. Arrangementerne har særligt talt til de unge studerendes hjerter, og da de foregår på engelsk, har flere udvekslingsstuderende vist interesse.\nKlimaks – Et særligt indtryk\nInden vi bunder den sidste, kolde kafferest, der længe har ventet på os i bunden af vores kopper, vil jeg gerne høre, hvilken dokumentar, der har gjort et særligt indtryk på de to unge damer, og som kan anbefales til VINKs læsere.\nNanna: ”Jeg vil klart anbefale ’Seed’. Den handler om biodiversitet og frø og er på den måde meget faktuel. Det er en klima-doku om at tage patent på afgrøder, hvilket umiddelbart kan lyde dødkedeligt, men den er bare så utrolig æstetisk og visuel stærk. Den går meget i dialog med seeren via konstruktive eller praktiske idéer til, hvad den enkelte kan gøre for at forbedre forholdene. Det er én af de dokumentarer, der har rørt mig allermest.”\nNaja: ”Så vil jeg fremhæve en slags kultklassiker indenfor dokumentarer, nemlig ‘The Act of Killing’. En post-krigsdoku, hvor vi følger de to skabere bag filmen, der selv deltog i borgerkrigen i Indonesien i 60’erne, hvor de var med til at dræbe adskillige mennesker. De romantiserer på sin vis begivenhederne, men vi får også fornemmelsen af, at de fortryder visse hændelser. Her bliver zonen mellem fakta og fiktion virkelig tydelig, og narrativet forekommer som det vigtigste i udformningen af budskabet.”\nUdtoning – En anbefaling\nHvad enten du er en af de lidt kræsne, der aldrig har lært at elske dokumentarfilm eller en af de altædende, der slubrer dem i sig, så gør for guds skyld dig selv den tjeneste, at benytte dig af et tilbud som Doku i Domen. Hvis alt går godt, og I kan lide hinanden, kan I jo gøre det til en fast mandags-tradition – mandage plejer som regel at kunne bruge lidt ekstra kulør og krydderi.\nHvor: Domen, Inge Lehmanns Gade 2 Hvornår: 1. mandag i måneden – formegentligt med opstart i februar 2020 Mønt: Gratis\nCoverbillede // Illustration: Kristina Mikkeline Ludvigsen\nDoku i domen, dokumentar, Domen, film\nVINTERTONER #4 – CODY »


Hvordan åbner Jeg Filen FFN? Filendelsen .FFN - File Extension .FFN\nHvad er FFN fil?\nNavnet på det fulde format af filer der bruger FFN udvidelse er FIFA World Cup Game Data Fe Art. Electronic Arts, Inc. definerede FIFA World Cup Game Data Fe Art formatstandarden. FFN filformat er kompatibelt med software, der kan installeres på Windows systemplatform. FFN filformat sammen med 1509 andre filformater hører til kategorien Spilfiler. FIFA World Cup er det langt mest anvendte program til at arbejde med FFN filer. Software med navnet FIFA World Cup blev oprettet af Electronic Arts, Inc.. For at finde mere detaljerede oplysninger om softwaren og FFN-filer, skal du tjekke udviklerens officielle websted.\nProgrammer, der understøtter FFN filtypenavn\nProgrammer, der kan håndtere FFN filer er som følger. FFN filer kan findes på alle systemplatforme, inklusive mobil, men alligevel er der ingen garanti for, at hver enkelt understøtter sådanne filer korrekt.\nProgrammer, der understøtter filen FFN\nHvordan åbner jeg filen FFN?\nAt være ude af stand til at åbne filer med FFN udvidelse kan have forskellige oprindelser. På den lyse side er de mest opståede problemer vedrørende FIFA World Cup Game Data Fe Art filer ikke komplekse. I de fleste tilfælde kan de adresseres hurtigt og effektivt uden hjælp fra en specialist. Nedenstående liste guider dig gennem processen med at løse det opståede problem.\nProblemer med åbning og arbejde med FFN filer har sandsynligvis at gøre uden den rigtige software, der er kompatibel med at FFN filer findes på din maskine. Løsningen på dette problem er meget enkel. Download FIFA World Cup og installer det på din enhed. Over finder du en komplet liste over programmer, der understøtter FFN filer, klassificeret efter systemplatforme, som de er tilgængelige for. Den sikreste metode til at downloade FIFA World Cup installeret er ved at gå til udviklerens websted (Electronic Arts, Inc.) og downloade softwaren ved hjælp af medfølgende links.\nTrin 2. Bekræft, at du har den seneste version af FIFA World Cup\nDu har stadig ikke adgang til FFN filer, selvom FIFA World Cup er installeret på dit system? Sørg for, at softwaren er opdateret. Nogle gange introducerer softwareudviklere nye formater i stedet for det, der allerede understøtter sammen med nyere versioner af deres applikationer. Dette kan være en af årsagerne til, at FFN filer ikke er kompatible med FIFA World Cup. Den seneste version af FIFA World Cup er bagudkompatibel og kan håndtere filformater understøttet af ældre versioner af softwaren.\nTrin 3. Indstil standardprogrammet til at åbne FFN filer til FIFA World Cup\nHvis problemet ikke er løst i det forrige trin, skal du knytte FFN-filer til den nyeste version af FIFA World Cup, som du har installeret på din enhed. Det næste trin bør ikke udgøre nogen problemer. Proceduren er ligetil og stort set systemuafhængig\nHøjreklik på filen FFN og vælg Åbn med mulighed\nDet sidste trin er at vælge Søg efter en anden app på denne pc indstilling levere katalogstien til den mappe, hvor FIFA World Cup er installeret. Det eneste, der er tilbage, er at bekræfte dit valg ved at vælge Brug altid denne app til at åbne FFN-filer og klikke på OK .\nVed at klikke på højre museknap på den valgte FFN fil åbner du filmenuen og vælger Information\nVælg FIFA World Cup og klik på Change for all ...\nHvis du fulgte de foregående trin, skulle der vises en meddelelse: Denne ændring anvendes til alle filer med FFN udvidelse. Klik derefter på knappen Frem for at afslutte processen.\nTrin 4. Kontroller, at FFN ikke er defekt\nHvis problemet stadig opstår efter følgende trin 1-3, skal du kontrollere, om filen FFN er gyldig. Det er sandsynligt, at filen er beskadiget og derfor ikke kan få adgang til den.\n1. FFN kan være inficeret med malware - sørg for at scanne det med et antivirusværktøj.\nSkulle det glædes, at FFN er inficeret med en virus, kan det være den årsag, der forhindrer dig i at få adgang til den. Skan straks filen ved hjælp af et antivirusværktøj, eller scan hele systemet for at sikre, at hele systemet er sikkert. Hvis scanneren opdagede, at FFN-filen er usikker, skal du fortsætte som instrueret af antivirusprogrammet for at neutralisere truslen.\n2. Kontroller, at FFN-filens struktur er intakt\nModtog du den pågældende FFN-fil fra en anden person? Bed ham / hende om at sende det en gang til. Under kopieringsprocessen af fil kan der opstå fejl, hvilket gør filen ufuldstændig eller beskadiget. Dette kan være kilden til problemer med filen. Når du downloader filen med filtypenavnet FFN fra internettet, kan der opstå en fejl, der resulterer i ufuldstændig fil. Prøv at downloade filen igen.\nNogle filer kræver forhøjede adgangsrettigheder for at åbne dem. Skift til en konto, der har krævet privilegier, og prøv at åbne filen FIFA World Cup Game Data Fe Art igen.\n4. Kontroller, at din enhed opfylder kravene for at kunne åbne FIFA World Cup\nHvis systemet er under høje belastninger, kan det muligvis ikke håndtere det program, du bruger til at åbne filer med FFN udvidelse. I dette tilfælde skal du lukke de andre applikationer.\nOpdateret system og drivere gør ikke kun din computer mere sikker, men kan også løse problemer med FIFA World Cup Game Data Fe Art -fil. Det er muligt, at en af de tilgængelige system- eller driveropdateringer kan løse problemerne med FFN filer, der påvirker ældre versioner af givet software.\nHvis du har yderligere oplysninger om filendelsen FFN, vil vi være taknemmelige, hvis du deler dem med brugerne af vores service. Brug formularen placeres her og sende os dine oplysninger, der bekymrer filen FFN.


King Charles Boutique Residence, Prag de Tjekkiet | loveholidays\nDenne hyggelige bolig er i Stare Mesto. Placeret indenfor 2. 5 kilometer fra bymidten, er det nemt at gå fra ejendommen til en række interessante steder. Hovedforlystelsesområdet er indenfor rækkevidde af ejendommen. Indenfor 200 meter finder gæsterne transportmidler, der giver dem mulighed for at udforske området. Rejsende finder lufthavnen indenfor en afstand af 15. 0 kilometer. I alt 33 soveværelser er til rådighed for de rejsende på King Charles Boutique Residence. King Charles Boutique Residence undergik en renovering i 2013. Derudover tilbydes der Wi-Fi i boligen. King Charles Boutique Residence har 24 timers åbent. Ejendommens gæsteværelser er udstyret med faciliteter til børn som f. eks. en babyseng efter behov. Denne ejendom accepterer ikke kæledyr. Der er parkerings- og garagefaciliteter til rådighed. Alle gæster der bor på denne ejendom, kan bruge transportservice til lufthavnen. King Charles Boutique Residence vil muligvis kræve et gebyr for nogle af disse services.\nOvernat i et af de 33 værelser, der indeholder LCD-tv. Med gratis Wi-Fi kan du altid komme på nettet, og der tilbydes kabelprogrammer som underholdning. Faciliteter inkluderer pengeskabe, og rengøring udføres dagligt. Der kan anmodes strygejern/strygebræt.\nVyšehrad Slot - 0,5 km\nKongrescenteret i Prag - 1 km\nNový Smíchov (indkøbscenter) - 1,9 km\nNationalmuseet - 2 km\nWenzelspladsen - 2,1 km\nSv. Jilji Kirke - 2,2 km\nDen foretrukne lufthavn for King Charles Boutique Residence er Prag (PRG-Vaclav Havel) - 33,6 km


Venstre forsikrer: Løkkes dagpengeløfte står stadig ved magt | Politik | DR\nVenstre forsikrer: Løkkes dagpengeløfte står stadig ved magt\nMen regeringspartiet vil alligevel ikke afvise at skære i dagpengesatserne, når der skal laves et nyt system.\nLars Løkke Rasmussen (V) i duel med Helle Thorning-Schmidt (S) under valgkampen i juni. (© (c) DR)\nDa Lars Løkke Rasmussen (V) under valgkampen kæmpede for at fravriste Helle Thorning-Schmidt (S) titlen som Danmarks statsminister, afgav han et klart løfte om ikke at ”skære i dagpengene”.\nDet skete under en duel på DR1 den 7. juni, hvor Lars Løkke Rasmussen, der som bekendt havde held med at overtage statsministerposten efter valget, sagde følgende til den daværende statsminister:\n- Jeg vil gerne give et løfte her i aften, og man kan regne med de løfter, jeg giver. Vi kommer ikke til at skære i dagpengene, og vi kan lave en aftale om det på stedet.\nDen opfordring tog Helle Thorning-Schmidt imod, og Venstre og Socialdemokraterne indgik altså en aftale om ”ikke at skære i dagpengene”.\nAftale står ved magt\nI dag understreger Venstres politiske ordfører, Jakob Ellemann-Jensen, at aftalen stadig står ved magt.\n- Ja, det gør den. Det er jo vigtigt at pointere, at det her ikke handler om en spareøvelse, men om at vi kan få en langsigtet løsning med et så bredt politisk fundament som muligt på de udfordringer, som der også er bred politisk enighed om findes på dagpengeområdet, siger Jakob Ellemann-Jensen.\nForsikringen om aftalens gyldighed sker, efter at en lækket rapport fra dagpengekommissionen ifølge Politiken viser, at der tilsyneladende er tre mulige løsninger i spil til et nyt dagpengesystem.\nAlle tre modeller indeholder imidlertid en reduktion af dagpengeydelserne.\nSocialdemokraterne ønsker over for DR Nyheder hverken at kommentere Thorning og Løkkes aftale fra valgkampen eller den lækkede rapport fra dagpengekommissionen.\nLæs også:Lækket rapport: Der skal skæres i dagpengene\n”Man kan forestille sig mangt og meget”\nSelvom Venstres politiske ordfører fastslår, at aftalen mellem Venstre og Socialdemokraterne – om at de ikke vil ”skære i dagpengene” – står ved magt, vil han imidlertid ikke afvise, at regeringen i et nyt dagpengesystem vil være med til at sænke ydelserne for dagpengemodtagerne.\nJakob Ellemann-Jensen, der lægges i de her modeller op til at skære i satserne mod at gøre optjeningen af dagpenge mere fleksibel. Ligger det indenfor rammen af den aftale, V og S indgik før valget?\n- Altså, der er angiveligt blevet lækket et dokument fra den kommission, hvis rapport jeg og mine kollegaer går og venter på. Når den foreligger, må vi tage stilling til de anbefalinger, som ligger der. Jeg synes ikke, vi skal tage stilling til noget, som ikke er fremlagt endnu.\nLæs også:SF og DF utilfredse med Thorning og Løkkes dagpengeaftale\nMen hvis man hypotetisk forestiller sig en model, hvor man mod at gøre optjeningen til dagpenge mere fleksibel, og måske udvider dagpengeperioden, indfører lavere satser, ligger det så inden for rammen, der hedder ”vi vil ikke skære i dagpengene”?\n- Jeg forstår godt, at det er spændende at prøve at finde løsningerne her og nu, inden kommissionen har præsenteret sin rapport. Men jeg synes, i respekt for det arbejde, at vi lige skal vente på, at rapporten bliver afleveret.\n- Man kan forestille sig mangt og meget. Vi vil tage stilling, når rapporten foreligger, men det er vigtigt at pointere, at det her ikke er en spareøvelse. Det handler om at få så bredt et politisk forlig som muligt, meget gerne med socialdemokratisk deltagelse, om en fremadrettet løsning på dagpengeområdet, siger Jakob Ellemann-Jensen.\nLæs også:Analytiker: Fagbevægelsen skal acceptere ny dagpengemodel\nVenstres politiske ordfører, Jakob Ellemann-Jensen. (© (c) DR)\nDu vil ikke kommentere de konkrete udkast her, men kan du forklare, hvad aftalen fra valgkampen mellem V og S betyder, når man har givet hinanden hånd på, at der ikke skal skæres i dagpengene?\n- Jamen, den betyder meget enkelt, at vi skal være inden for den ramme, som vi er i dag. Men den ramme skal heller ikke være mindre.\nBetyder det også, at man kan forestille sig lavere satser?\n- Det betyder, at vi skal have den samme ramme, som vi har i dag, og at det ikke er en spareøvelse. Det handler om at finde en løsning fremadrettet, som tilgodeser dagpengemodtagerne.\nLæs også:Enhedslisten kræver dagpengekommission lukket\nSå man kan godt skære i satserne, så længe en ny model går i nul?\n- Det her er ikke en spareøvelse. Det handler om, at vi gerne vil have et fremtidssikret dagpengesystem, og så må vi se, hvad man kommer med af anbefalinger fra kommissionens side.\nSå du kan ikke afvise, at man vil se et udkast til en bred aftale, hvor der indgår lavere ydelser?\n- Jeg vil forsøge at undgå at påvirke kommissionens arbejde, og dermed vil jeg vente på, at de kommer med deres anbefalinger, og så må vi diskutere den derfra. Jeg har stor respekt for, at mange gerne vil have det her på plads hurtigst muligt, men lad os nu lige se, hvad de kloge mennesker, som vi har sat i gang med det her arbejde, kommer frem til.\nDagpengekommissionen ventes at lægge sin endelige rapport frem inden oktober.


2014 FIFA World Cup Brazil anmeldelse - Xboxlife.dk\nAnmeldt af: Alan Vittarp Rasmussen - 30. april 2014 - kl. 16:17\nDet kan godt være at Danmark snublede inden VM kvalifikationsmålet blev nået i fodbold. Heldigvis sørger EA Sports for, at du selv kan sparke dem med i digital form.\nMan kan beskylde EA Sports for meget, men at servere indholdet i deres spil i flot stil, har de nu altid været dygtige til. Nogle gange har det måske virket lidt som form over indhold, men i tilfældet her hvor centrum er det overdådige medieskue, som VM i fodbold nu engang er, føler man dog at indsatsen er berettiget. Imens vi ærgrer os over de danske drenges manglende evner og glæder os til at bolden for første gang sparkes op i Brasilien, så sørger EA Sports for at lindre vores kløe. Modsat ved EM sker det dog ikke med en hentebar udvidelse  i stedet sker det som en helt nyt spil. Eller det er måske en sandhed med modifikationer.\n2014 FIFA World Cup Brazil er godt nok serveret med den klassiske spisebrødsseddel med forbedringer, men der er i sidste ende tale om FIFA14 i nye klæder. Spillet er dybest set løftet direkte over med enkelte nye tilretninger på banen, men underligt nok har det så også bragt lidt uhensigtsmæssigheder med sig. Mulighederne er selv sagt skåret lidt til, og fokus ligger fuldstændigt på det kommende VM. Du har mulighed for at føre et givent mandskab hele vejen mod pokalen. Det kan enten ske ved at indtræde i kvalifikationen  så Danmark også har en chance  alternativt ved at indtræde direkte som en af de kvalificerede i de allerede etablerede puljer.\nDertil vender muligheden Captain Your Country også retur. Her kan du  og op til tre andre  skabe jeres digitale alter ego, som skal smides ind på det valgte mandskab. Med andre ord, så har man altså  modsat tilfældet for FIFA14  mulighed for regulær lokal co-op, hvor man styrer en enkelt mand og ikke deles om at styre holdet. Dertil så er vejen frem reguleret, så man stiger i evner ved de små minispil, som efterhånden har belejret FIFA. Man bliver altså ikke umiddelbart bedre ved at spille, det sker efterfølgende når man eksempelvis bliver bedt om at banke en håndfuld bolde mod mål i håb om at score og blive bedre i Shooting. Konceptet er umiddelbart udmærket og skaber en form for intern konkurrence, når man på skift skal forsøge sig ud i en given disciplin. Dog er det lidt mere problematisk, at man har videreført ideen til samtlige spilformer, da det efter noget tid bliver lidt irriterende, at man tvinges til at gennemgå øvelserne.\nNår man kastes ud på banen er det tydeligt, at man har taget motoren fra FIFA14 og løftet konceptet mere eller mindre direkte over i denne skabelon. Angiveligt så burde tingene være finpudset, men i min optik er det virkelig på de små linjer at dette er sket. Det er fortsat et relativt balanceret spil på banen, hvor hastighed, fysisk styrke og hurtighed spiller ind. De enkelte dele er så justeret i forhold til hinanden, så man alligevel ikke får de store fordele trods fysisk overtag. Det resulterer igen i, at kampene overordnet set er på den målfattige side.\nMan kan stadig med fordel benytte løftede bolde fremefter, mens man har lukket lidt ned for mål fra indlæg. Den kunstige intelligens er generelt blevet bedre til at imødese denne, og man kan selv som forsvarende lettere få hovedet på indlægget. Sjovere er det som vanligt at kaste sig ud i kampe over nettet. Her er godt nok ikke ækvivalenten af Ultimate Team, men der er stadig mulighed for drabelige opgør mod andre. De nye balanceringer har gjort det marginalt lettere at forsvare sig. Lige pt. er det let at finde en modstander, og jeg er sikker på det kun bliver mere overvældende de næste par måneder, for derefter at lide en stille død.\nUnderligt nok er der dog kommet lidt teknisk fnidder til. Blandt andet så er tilfældene, hvor påbegyndte animationer kommer til at kollidere, steget. Egentlig er det løbende lykkedes EA Sports at luge ud i dette, men det kan være det er den forholdsmæssigt korte produktionstid, kombineret med lidt nye tilføjede animationer, der har øget antallet. Jeg var i hvert fald både ude for spillere, der dansede rundt om en bold, samt unødigt løb bolde ud af banen. Dertil så er der tilfælde, hvor nogle kameravinkler gør, at kameraet pludselig får rystesyge når det skal zoome ud.\nDen grafiske indpakning er ellers godkendt. Det er nok ikke alle, som det forårsagtige gul/grønne tema vil appellere til. Men det er passet til de brasilianske farver, og var i min optik egentlig ganske forfriskende. Der er tydeligvis også lagt noget mere arbejde i at gengive trænerne, selv om der stadig er visse, som står negativt ud  vores egen inklusiv. De små tekniske problemer tæller lidt ned, men spillet på banen ser stadig realistisk og flydende ud. Som noget nyt kan man på lydfronten vælge mellem forskellige muligheder, som kan fylde tomrummet mellem kampene. Udover den obligatoriske samling musik, er der denne gang også to duoer af kommentatorer, som sidder og kloger sig. Det er ren baggrundsstøj og man fokuserer ikke specielt meget på det, men det fungerer egentlig ganske fint som stemningstæppe.\nSidder man og kan ikke vente til VM bliver sparket i gang, så er 2014 FIFA World Cup Brazil ikke et dårligt sted at spendere tiden. Det bliver ikke mindre relevant når det først går løs i Brasilien. Herefter vil interessen formentligt dale hastigt, og serverne vil nok ikke blive overrendt. I min optik er prisen, på lidt under 500 kr., i dette perspektiv  sammenlignet med eksempelvis FIFA14  nok lige på den høje side, da man ikke får specielt meget variation med i pakken. Kan du bare ikke få nok fodbold - eller tiltaler landsholdsbold dig mere end klubbold  er det dog ikke noget dårligt sted at fordrive tiden.\n+ Mere FIFA, stemningsfyldt, lokal co-op, fængende\n− Teknisk fnidder, dyrt i forhold til indhold, kort levetid


Erreka - Camping til det sydvestlige Frankrig på badeferie nær Bidart\nVelkommen til Camping Erreka\nTag til det solrige Sydfrankrig og oplev den skønne natur, dejlige strande og skøn feriestemning i Baskerlandet på Camping Erreka. Pladsen har både poolområde, moderne og komfortable boliger og en lækker restaurant med lokal spise. Derudover får I en masse oplevelser i området med rafting, vandreture og seværdigheder i massevis. Læs mere\nOpvarmet, Ferskvand, May - September\nFor foden af Pyrenæerne og med udsigt til Atlanterhavet ligger Camping Erreka i det sydvestlige Frankrig på grænsen mellem Frankrig og Spanien i det såkaldte Baskerlandet. Omgivelserne er præget af natur, atmosfære og flotte udsigter. Camping Erreka ligger i Bidart-området, som er kendt for sine mange strande. I nærheden af Erreka ligger der en strand 800 meter væk, men hvis man fortsætter, vil man støde på yderligere fem lækre strande. Det er derfor et område, der er præget af solbadende gæster, surfinglektioner og en smuk kystside, som I nemt kan komme ned til.\nEn flot lagunepool til hele familien\nHvis I også har nogle familiemedlemmer, der kan leve nede i poolen hele ferien, så kan vi anbefale Erreka. Campingpladsen har et stort område med en opvarmet pool, hvor der både er plads til de mindste familiemedlemmer og til de lidt større. Lagunepoolen rummer både vandsprøjt, massagestråler, solsenge til landkrabberne og selvfølgelig vandgymnastik til dem, som er klar på at være lidt aktiv. Der er mulighed for at arbejde lidt på feriekuløren fra solsengen, men der er også mulighed for at trække i skygge under parasollen, når solen bliver for skarp.\nDet kan også være, at familiens vandhunde er mere tiltrukket af havet, hvilket Erreka også tilbyder. Der er blot 800 meter ned til en lækker sandstrand, hvor I kan nyde en hel dag med at lege i bølgerne og lave flotte sandslotte. På stranden er der også aktiviteter, hvor I kan melde jer til eksempelvis surfing. I vil både kunne komme på hold, hvor I lærer at stå på bølgerne, eller I kan vælge at få privatundervisning. Dette er en oplagt mulighed, hvis I gerne vil have nogle fede oplevelser, mens I er på ferie – så kan I jo se til sidst på ferien, hvem der kan holde sig på surfboardet i længst tid.\nDer foregår en masse sjove aktiviteter i løbet af dagen på Camping Erreka – uanset hvilken alder man har. For de mindste er der en sjov legeplads, men der er også mulighed for at lære jævnaldrende at kende igennem pladsens børneklub. For de lidt større børn er der både mulighed for at dyste i bordtennis, pool og petanque sammen med eller mod andre jævnaldrende. Den mest populære aktivitet er dog poolen, hvor mange familier får deres afslappende ferie til at gå. Om aftenen vil der også være underholdning med dans, musik, temafester og meget mere.\nIndkøbsmuligheder på ferien\nDer er mulighed for at købe ind i en mindre dagligvarebutik, som vil have de mest essentielle fornødenheder som blandt andet grøntsager og feriesnacks. Derudover er det muligt at bestille morgenbrød og morgenkager, hvis man gerne vil starte dagen med lidt ekstra feriehygge. Campingpladsen Erreka har også en restaurant/bar, hvor det er muligt at få kolde drikkevare samt noget lækkert mad.


Emilie Skovly, skribent på Studenterbrød\n“Og hvad kan du så bruge det til?”\nForside, Karriere, Studieliv\nDet virker som et uundgåeligt spørgsmål, når man uddanner sig til en ikke-specifik-profession. Du får her nogle enkle og brugbare sætninger, til næste gang spørgsmålet trænger sig på hos din samtalepartner.\nOrdet ’altså’ trender på de sociale medier\nIfølge Den Danske Ordbog bruges ‘altså’ især i talesproget. Samtidig er talesproget rykket mere og mere ind i skriftsproget via de sociale medier. Og derfor bruges ordet mere i den skriftlige kommunikation. Altså … fordi vi gerne vil gøre os forståelige på de til tider unuancerede sociale medier.\n5 tips til en bedre hjemmeside\nØv dig i en af de digitale kommunikations- og marketingkompetencer med Google Analytics. Er du nybegynder i analyseværktøjet, får du her fem tips til at komme i gang.\nOrd der ikke blev totalt 2020’sk\nI starten af året forsøgte vi her på Studenterbrød at forudse, hvilke ord der ville indtage sproget i løbet af året. Men allerede i slutningen af marts var vi slået skakmat. Den Danske Ordbog er netop blevet opdateret med 634 ord, hvor ro-sult og forbrugsskam indtil videre er blevet slået af ord som flokimmunitet og superspreder.\nNår sommerferien skal holdes i Danmark\nTag sydpå og besøg et vineri, udforsk nogle af Danmarks mange øer med øhop i det fynske, fordyb dig i skønlitteraturen, dyrk noget basketball, eller udvid dine digitale kommunikationskompetencer.\nEn kærkommen, men begrænset håndsrækning til nyuddannede på arbejdsmarkedet\nEt stort flertal i Folketinget har indgået en aftale, som skal styrke lediges mulighed for (igen) at få fodfæste på arbejdsmarkedet. Og set fra nyuddannede akademikeres synsvinkel er der gode takter i aftalen. Men formanden for KS havde gerne set mere.\nDet har jeg lært under corona\nUnder nedlukningen har Jodel, flow-tv, online-undervisning og -møder lært mig meget om samfundet.\n’Dagens ord’ giver dig mere end dagens ord\nDen Danske Ordbogs hjemmeside, ordnet.dk, har hver dag siden november 2009 givet deres brugere et samfundsrelevant ’Dagens ord’ eller ’Dagens udtryk’. Siden da er der kommet en app, som har vundet en Danish App Awards-pris, og som udover at byde på ’Dagens ord’ burde være på enhver smartphone.\n“Det kunne være sjovt at arbejde med IT eller kunstig intelligens, men jeg interesserer mig også for kønsdiversitet og sproglig ligestilling”\nInstagram, Karriere, Sprog, Studieliv\nJosefine Straube Hansen studerer lingvistik på Københavns Universitet. Når hun er færdiguddannet, drømmer hun om at finde en arbejdsplads, hvor hendes store forståelse og viden om sprog kan bruges i praksis.\nGamle memes i nye kontekster\nForside, Instagram, Kommunikation\nNye udfordringer, nye kontekster, gamle memes. Vi har samlet en håndfuld af de gode, gamle memes og sat dem ind i den nuværende kontekst, hvor corona har påvirket vores levevilkår og sociale liv under nedlukningen af Danmark.


Udgivelse_af_computersoftware - De Gule Sider\ngav 3032 Firmaer\nSøg udgivelse_af_computersoftware på kort\n79 24 22... Vis nummer\nErritsø Bygade 102\nBankdata blev stiftet i 1966 og er i dag en moderne it-virksomhed med 700 ansatte, som fortrinsvis har en bank- og it-faglig baggrund. Bankdata leverer totale it-løsninger til den finansielle sektor. Dvs. alt det it, som en bank har brug for - herunder udvikling af Net- og mobilbank, kredit- og rådgivningsværktøjer samt support og sikkerhed. Vi opfylder kundernes behov for opdaterede, sikre og stabile it-løsninger, både på teknologisk og systemmæssigt niveau. Læs mere\nUdgivelse af computersoftware\n88 88 78... Vis nummer\nAtomic Software er en danskejet softwareproducent, som udvikler, producerer, implementerer og supporterer ERP- og økonomisystemer til små og mellemstore virksomheder. Atomic Software tilbyder branchespecifikke løsninger, og vores kundegruppe dækker både maskinforretninger, handelsvirksomheder, produktionsvirksomheder, vognmænd, låse- og alarmvirksomheder samt VVS- og el-virksomheder med alt fra 3-100 medarbejdere. Læs mere\n70 23 14... Vis nummer\nGammel Marbjergvej 9\nAdminstration, salg og kursus\nSupport er åbent mandag til fredag kl. 8.00 - 17.00\nIST Danmark tilbyder integrerede systemer til håndtering af børn og unge i uddannelsesinstitutionerne, fra daginstitutioner til universiteter. Vores mål er at hjælpe dig som kunde med at øge effektiviteten i administration, øge kommunikationen og skabe nye læringsmuligheder. Så det bliver muligt for dig at frigøre værdifulde ressourcer og skabe nye muligheder. Læs mere på vores hjemmeside. Læs mere\nDatatilbehør og forbrugsartikler, Udgivelse af computersoftware\n43 28 89... Vis nummer\nIFS udvikler, levererer og implementerer IFS Application, et komponentbaseret forretningssystem. IFS fokuserer på brancher, hvor en eller flere af følgende kerneprocesser er strategiske: service og vedligehold, produktion, logistik og projekt. IFS har mere end 2100 kunder, er aktive i cirka 60 lande og har 2800 ansatte. Se hjemmesiden for mere information. Læs mere\nRM Teknik ApS\n40 46 45... Vis nummer\nRM Teknik A/S er en dansk IT-konsulentvirksomhed med speciale i skræddersyede løsninger indenfor dataopsamling og proceskontrol. Firmaet ejes og ledes af René Sørensen, der er uddannet elektriker og ingeniør. Se mere på hjemmesiden. Læs mere\nKyborg tilbyder effektive it-løsninger til økonomi- og flådestyring i transportbranchen. Vi har fokus på kommunikation mellem disponeringssystem og tablets/smartphones i bilerne, samt monitorering af chaufførernes brændstofforbrug. Kontakt for nærmere information. Læs mere\nUdgivelse af computersoftware, Konsulentbistand vedrørende informationsteknologi\nConnect Me ApS\n70 20 15... Vis nummer\nMåløv Byvej 229, 2. sal\nUdgivelse af computersoftware, Computerprogrammering


Vidste du, at IDA hvert år arrangerer mere end 2700 arrangementer? | IDA Universe\nIDA: En af de ting, der gør IDA til en helt unik organisation, er de regionale og fagtekniske netværk, som hvert år knokler for at gøre IDA bedre for alle medlemmer. IDAs netværk står hvert år for over 2700 arrangementer, som du kan melde dig til.\nHvad skal du lave på næste onsdag?\nMåske skal du lære om storytelling, og hvordan du bruger det i din jobsøgning? Du kan også tage på workshop og lære mere om, hvordan du bruger machine learning til at løse problemer. Eller hvad siger du til et virksomhedsbesøg på Køge Kraftvarmeværk?\nMulighederne er mange, og de tre vilkårligt udvalgte arrangementer fra næste uge er blot en brøkdel af de arrangementer, du kan finde i IDAs arrangementssystem. Laver vi et øjebliksbillede er der p.t. mere end 800 arrangementer fordelt over hele landet, du kan melde dig til som IDA-medlem.\n+2700 arrangementer fordelt over hele landet\nDu kan selv finde mange flere spændende arrangementer ved hjælp af søgefunktionen på denne side.\nFlere selskaber udgiver også halvårlige aktivitetsprogrammer, som du kan finde her:\nThomas Damkjær Petersen blev valgt som IDAs formand for to år siden, og han er stadig dybt imponeret over det store engagement, der bliver lagt for dagen blandt IDAs græsrødder.\n“Det er fantastisk at være formand for en organisation med en så dedikeret medlemsskare,” siger han og uddyber:\n“Sidste år deltog mere end 100.000 tilmeldte i vores arrangementer. Der er sociale arrangementer, der binder IDA sammen, mens de faglige arrangementer selvsagt styrker vores viden og netværk. Endelig har vi de personligt udviklende kurser, der er med til at sikre, at IDAs medlemmer er opdaterede på arbejdsmarkedet”.\nUden de aktive ville IDA ikke være det samme!\nArrangementssystemet indeholder alt fra store konferencer som Driving IT og Ledelse der styrker, virksomhedsbesøg, besøg på Stevnsfortet, biografture, hjælp til Skat, moms, budgetter og regnskaber, kurser i Excel, LaTeX og Photoshop, historiske foredrag om alt fra Den Transiranske Jernbane til enevældens postspionage, Kaffesmagning, Lønforhandlingsteknik, Stemmetræning – og helt utroligt meget mere.\nAlene i 2018 har der været 75 arrangementer med +100 deltagere, og tæller vi det hele med, står IDA for i omegnen af 2700 arrangementer, som i stærkt overvejende grad er arrangeret af aktive i IDA.\n“Uden de aktive ville IDA ikke være det samme. Så enkelt kan det siges. Når jeg er ude at snakke med andre foreninger, er de ved at tabe næse og mund over, at vi i IDA kan lave så mange arrangementer hvert år. De aktives engagement og gåpåmod er fuldstændig unikt,” roser Thomas Damkjær Petersen.\nI 2017 var 62.832 medlemmer tilmeldt arrangementerne, og tæller vi også ikke-medlemmer med, når tallet op på 107.724. Dermed er arrangementssystemet også med til at vise IDA frem for mange andre end bare IDA-medlemmer. Og der er ikke bare mange arrangementer i systemet. Det er også arrangementer af en meget høj kvalitet. I forbindelse med arrangementerne giver deltagerne karakterer fra 1 til 10, og i 2017 endte gennemsnitsscoren på 8,9. Og der er flere gode grunde til, at medlemmerne vurderer arrangementerne så positivt, mener Thomas Damkjær Petersen.\n“Når medlemmer arrangerer for andre medlemmer, tror jeg ofte, det giver en høj kvalitet og tilfredshed. Der er ingen, der ved bedre, hvad der interesserer vores medlemmer end medlemmerne selv,” siger han og fortsætter:\n“Samtidig spænder vores arrangementer bredt i emner - men også geografisk. Der er netværk og viden, uanset om man bor i de store byer eller udenfor dem. Det er en meget vigtig kvalitet for vores arrangementer. Jeg er bare glad for, at vi kan støtte det fra centralt hold”.\nKig selv i arrangement-søgemaskinen og se, om ikke du kan finde et arrangement, der passer dig!


Stort sikkerhedshul hos KMD er et brud på persondataloven - Computerworld\nGennem 12 år har et sikkerhedshul i KMD's systemer gjort det muligt at få adgang til borgeres cpr-numre, og det er et brud på persondataloven. KMD slipper dog med en påtale.\n16. juni 2017 kl. 07.58\nEt hul i et KMD-system betyder, at det gennem 12 år har været muligt at få adgang til borgeres navne og cpr-numre i 80 danske kommuner.\nDet er et brud på persondataloven, lyder det fra Datatilsynet ifølge Finans.dk.\n"Som databehandler er KMD forpligtet til at sikre, at man ikke kan få adgang til folks cpr-numre på den måde," siger Jesper Vang, konstitueret kontorchef i Datatilsynet, til Finans.dk\nLæs også: KMD-systemer hacket af medarbejder hos konkurrent - fører til politianmeldelse\nKMD slipper med påtale\nKMD kan dog glæde sig over, at fejlen bliver opdaget nu. For ifølge Datatilsynet er det i øjeblikket kun muligt at give KMD en påtale.\nMen med den nye persondataforandring, der træder i kraft til næste år, vil den danske it-gigant i ifølge Finans.dk stå til en bøde på 75 millioner danske kroner.\nSikkerhedshullet har fået KMD til at politianmelde Esben Warming, der opdagede hullet, men som også er it-ekspert hos en konkurrende virksomhed.\n"Vi har valgt at politianmelde Esben Warming, fordi han ikke bare valgte at gøre opmærksom på sikkerhedshullet, men fordi han brugte det til at udtrække data," siger Mette Kaagaard, direktør for Borgernære Serviceløsninger i KMD, til finans.dk


Referencer - Kompetencehuset Heckmann\nPå siden ses et lille udsnit af vores kunder.\n“Det er de bedste penge, jeg nogensinde har brugt”\nBrian Jørgensen, skoleleder Tre Falke Skolen\n“200 pædagoger og pædagogmedhjælpere fra Slagelse Kommunes skoler har deltaget i det specialsyede forløb i klasse- og læringsledelse. Gennem de 5 kursusdage, der har strakt sig over 4-5 måneder har deltagerne fået både begreber og praktiske værktøjer, der støtter dem i deres nye rolle som undervisere i skolen. Forløbet har til fulde levet op til vores ønsker og imødekommet pædagogernes og skolernes behov. Kompetencehuset har leveret et forløb af meget høj kvalitet, hvor indhold og form har gået hånd i hånd, idet undervisningen har været eksemplarisk i forhold til klasse- og læringsledelse.”\nTrine Siggaard Rose, Specialkonsulent - SlagelseDeltaget i forløb om "Klasse- og læringsledelse"\n“Jeg bliver nødt til at skrive til dig og give dig en feedback på dit kursusforløb på Ll. Næstved Skole i går den 3. august.\nDet var et super inspirerende kursus, det er meget længe siden, for ikke at sige aldrig, jeg har fået så meget ud af et kursus.\nDu er meget tilstede og levende i din fremtoning, det var meget konkret med masser af gode og brugbare eksempler. Der ud over er jeg glad for, at du ikke lige skulle have en skriftlig feedback, men tværtimod lagde det op til os at reflektere over dagen og tage én ting med os. Jeg tog flere ting med mig, som jeg helt sikkert vil bruge i min dagligdag.\nJeg skal helt sikkert ind og finde bøger og materialer på hjemmesiden.\nTak for en rigtig god og inspirerende dag, Lene.”\nHanne Qvistgaard, Næstved SkoleKursusdag med "Mål, evaluering og feedback"\n“I mine 32 år er jeg ikke blevet præsenteret for noget, som jeg har følt værende så brugbart og relevant som det\nKlasseledelsesrapport, Hvidovre kommuneKursusforløb om "Klasseledelse"\nKommunale forløb i Danmark\nVarde kommune 2013-2017\nI Varde kommune er der afholdt oplæg for alle ledere samt kurser for alle lærere dels i 2013 og dels i 2014. Udover dette har flere skoler valgt at gå videre med forløb på egen skole. Her er fokus på pædagogisk ledelse, læringsmålstyret undervisning, implementering af den digitale læringsplatform mm.\n“…forløbet har givet ledelsesteamet nye værktøjer til at planlægge og gennemføre observation af undervisning (…) og har derudover være med til at styrke vores fællessprog om observationspraksis og udvikling af professionelle læringsfællesskaber”.\n– Morten Møller Jensen, Skoleleder Blåbjerg Skole\nHvidovre kommune 2012-2015\nForløb om Klasseledelse på alle kommunens 8 skoler samt 1 specialskole. Alle forløb blev afholdt på den enkelte skole, og forløbet bestod af 5 kurser, arbejde med egen praksis, teamvejledninger, observation og feedback af alle lærere med fokus på udvikling af praksis. Kommunen har udarbejdet en rapport, hvor der er samlet op på resultaterne. Rapporten viser, at alle skoler har rykket sig mht. udvikling af egen praksis, og at det pædagogiske personale oplevede at have fået konkrete redskaber til deres praksis. Her citeres en af lærerne, som også fremgår i rapporten:\n”I mine 32 år på Frydenhøjskolen er jeg ikke blevet præsenteret for noget, som jeg har følt værende så brugbart og relevant som det klasseledelsesprojekt”\n– Citat fra kommunes klasseledelsesrapport\nHolbæk kommune 2013-2015\nForløb om Synlig læring for alle kommunens 8 grundskoler og deres samlede specialskole + 10. Klasse. Forløbet foregik på den enkelte skole og vekslede mellem kurser og teamvejledninger. Der blev løbende afholdt ledermøder, samt møder med skolernes vejledere, således at disse blev bedst muligt kvalificeret til at kunne fortsætte processen lokalt på skolerne. Alle vejledere blev observeret og fik løbende sparring og feedback på egen praksis, samt observationens metodik.\nLokale forløb, folkeskoler\nLokale forløb i Danmark\nHøjboskolen, Skanderborg 2014-2017\nForløb om Synlig læring i praksis.\nDer er blevet afholdt kursus om årsplaner i 2014. Herefter ønskede skolen et længere forløb med fokus på Synlig læring i praksis. Forløbet består af kurser, teamvejledninger samt observation og feedback af alle lærere og pædagoger. Der arbejdes med hele skolen og forløbet kobles til det kommunale projekt omkring ”Visible Learning”. Ydermere har der været forløb med fokus på at implementere den digitale læringsplatform.\nSøndersøskolen, Værløse 2013-2016\nForløb om Læringsledelse. Der er blevet afholdt kurser og lavet teamvejledninger bl.a. med fokus på den gode time, læringsmål, vurdering m.m., herunder et særligt oplæg for forældre til elever på skolen. I 2015 arbejder skolen med taksonomier, og der vejledes i at udarbejde årstaksonomier til dansk, matematik og på det sociale område.\n”På Søndersøskolen har vi deltaget i et kompetenceudviklingsforløb henover 2 år faciliteret af Kompetencehuset omkring læringsledelse. Forløbet har været meget lærerigt og inspirerende på flere områder. Særligt er vi blevet klogere på, hvorledes den seneste forskning indenfor læring kan konkretiseres til praktiske værktøjer, som vores pædagogiske personale med det samme kan benytte i hverdagen.”\n− Kirsten Boel, Skoleleder Søndersøskolen i Værløse\nTre falke skolen, Frederiksberg 2014-2015\nForløb om Synlig læring. Der er blevet afholdt kurser, lavet teamvejledninger og alle lærere er blevet observeret og har fået feedback på egen praksis. Ydermere har skolen arbejdet med at udvikle dels faglærerens, vejlederens og mentorens rolle. I 2015 arbejdes videre med en yderligere kvalificering af lærernes undervisning og udvikling af fælles sprog.\n− Brian Jørgensen, Skoleleder Tre Falke Skolen\nHørsholm skole, Hørsholm 2013-2014\nForløb om læringsledelse. Forløbet bestod både af kurser og vejledninger.\n”Hørsholm Skole havde fornøjelsen af et tæt samarbejde med Lene Heckmann gennem 2 hele skoleår, hvilket har gjort os særdeles godt rustet til at tackle skolereformen som læringsreform. Lene Heckmann arbejdede med alle lærere og pædagoger – og i lange forløb med de enkelte afdelinger, som arbejdede aktivt i mellem møderne med klasseledelse, måltaksonomi etc. Lenes gennemslagskraft, dygtighed og smittende entusiasme fik fra begyndelsen fat i alle – og de to år har sat dybe, positive spor – og gjort at hele skolen trækker i samme retning. I dag citeres Lene ofte – og vi er blevet klogere ved at arbejde konkret med områder, der ofte kan virke uoverskuelige. Vi ser frem til at kunne genoptage samarbejdet!”\n– Per Høxbroe, Skoleleder Hørsholm skole\nSorø privatskole 2016-2018\nForløb om “Læringsledelse”. Her afholdes kurser, laves teamvejledninger og der foretages observation og gives feedback til alle.\nDer arbejdes med den gode time, tydelige mål, evaluering og feedback.\nForløbet kobles til skolens anvendelse af den digitale læringsplatform.\nFrederikssund Private Realskole 2012-2017\nDer er blevet afholdt flere kurser herunder om Klasseledelse og Den gode time. I 2015 og i 2017 afholdes et forløb for skolens vejledere. Vejlederne observeres og trænes i observation som metodik.\nStenløse privatskole 2015-2017\nForløb over 2 skoleår. Her er dels fokus på at kvalificere den enkelte medarbejders arbejde med den gode time, og alle er blevet observeret 2 gange og har fået feedback i teams.\nDerudover er der fokus på arbejdet med taksonomier, og der arbejdes specifikt med SOLO-taksonomien.\nStorebæltskolen, Slagelse 2015-2016, 2017\nForløbet er bygget op af fem undervisningsgange som afholdes for hver af skolens tre afdelinger. Undervisningsgangene giver ny viden og inspiration, og der arbejdes med en konkret opgave i de fire mellemliggende perioder. Der rettes fokus på udvikling af praksis i teamet. Alle skal bl.a. lave en videooptagelse af en undervisningssekvens, som der laves en teamanalyse over.\nSkolen Ved Sorte Hest, København 2013-2015, 2017\n”Vi ønskede et øget fokus på fagligheden og et generelt kompetenceløft for hele personalegruppen. Allerede efter vores første møde med Lene Heckmann fornemmede vi med det samme en god kemi, og der gik ikke længe, før vi havde indgået en aftale om et langsigtet samarbejde. Siden da har vi gennemført flere forløb, hvor synlig læring, tydelig mål, måltaksonomier, evaluering og feedback har været overskrifterne. Formen har altid været praksisnær med god kontinuitet mellem kurser og vejledninger. Vi har fået skabt en rød tråd imellem skolens undervisningsplaner, årsplaner, digitale elevplaner og vores skoleudtalelser. Samarbejdet har nu stået på i et år og fra dag et, er vi blevet mødt med stor professionalisme, god energi, men også med ydmyghed for Skolen Ved Sorte Hests værdier og målgruppe. Det er tydeligt, at vi som skole har gennemgået en stor udvikling, vi har fået et fælles sprog og vores faglige profil er blevet skærpet, hvilket også er blevet dokumenteret i vores seneste tilsynsrapport fra Københavns Kommune. Vi ser frem til et fortsat godt samarbejde mange år frem.”\n– Daniel Sørensen, Faglig leder Skolen Ved Sorte Hest.\nGalten/Låsby dagsinstitution 2015\nKursus om Læringsmål. Der er afholdt kursus om, hvordan der med læringsmål i praksis kan arbejdes med børn i vuggestuen og i børnehaven.\nSarpsborg kommune 2009, 2012-2016\nForløb om Læringsledelse. Der blevet afholdt kurser for alle skolens lærere. Og der henover 3 år også lavet forløb med udvalgte lærere fra skolerne, hvor der er afholdt kurser og lavet vejledninger med fokus på udvikling af egen praksis. I 2015 har 2 skoler valgt ydereliger at lave forløb på egen skole.\nAlvimhaugen barneskole 2015-2016\nHafslundsøy skole 2015-2016\nDrammen kommune 2011, 2013, 2015 og 2016\nDer er blevet afholdt kursus for alle lærere om Klasseledelse samt for en gruppe af lærerene også om Den gode time. Derudover er der arrangeret skolebesøg for Øren skole, som bl.a. var på besøg på Søndersøskolen i Furesø kommune. I 2015 til 2016 laves flere kurser herunder om Vurdering FOR læring og Cooperative Learning.


Skulle det være tilfældet, er det ikke bare på tide, men en historisk nødvendighed, ja, en retfærdighed.\nInden for bare en uge er den ene nyhed om psykiatrien dukket op efter den anden.\nFørst var der undersøgelsen fra Risskov, der viser, at intet mindre end 81 procent af lægerne i voksenpsykiatrien føler sig ”etisk udfordret” i deres arbejde. Blandt lægerne i børne- og ungdomspsykiatrien drejer det sig om 35 procent.\nI sig selv er ”etisk udfordret” en fantastisk formulering, som næsten kun kan passere indenfor psykiatrien. Der er tale om en eufemisme af værste skuffe – at være etisk udfordret er det samme som ikke at kunne stå inde for sin behandling af patienterne. At have samvittighedsnag. At skamme sig. At ligge søvnløs over frustrationen. Vi taler faktisk om det værste, en læge kan komme ud for.\nI Midtjylland hedder der åbenbart at være ”etisk udfordret”. Den alvor, det her handler om, afspejles ikke just i denne eufemi. Faktisk er den pressemeddelelse, som regionen udsendte i den forbindelse, ubegribelig utroværdig. Man kommer til at tænke på pressemeddelelser fra forbrydere fra erhvervslivet, hvor de egentlige nyheder gemmes så langt nede i pressemeddelelsen, at de måske slet ikke opdages af pressen.\nLæs selv regionens pressemeddelelse. Den er et skoleeksempel på manipulation af offentligheden. Det lykkedes heldigvis ikke. Mange medier skrev om undersøgelsen. Det lod sig trods alt ikke gøre at gemme så skræmmende budskaber af vejen.\nTilbage står derfor det egentlige, nemlig en monumental protest mod tingenes tilstand. Det er det nye, og det kan ikke fejes bort under et gulvtæppe. Det må føre til øgede ressourcer og ændrede arbejdsforhold.\nI forlængelse af den situation gik Lægeforeningen overraskende – og tilsyneladende med stor kraft – ind i kampen for at løfte psykiatrien. Derfor lancerer Lægeforeningen nu sit eget udspil, ’Styrk psykiatrien nu – det vedrører os alle’, på det psykiatriske område. Nu protesterer lægerne over indsatsen og lægger op til, at regeringens kommende psykiatriplan kan bruges til noget – og at den omfatter øgede bevillinger.\nBare det kom til at ske – men det er desværre ikke særlig sandsynligt, og det er heller ikke særlig sandsynligt, at Lægeforeningen går fuldtonet ind i denne krig. Det er jo ikke første gang, at foreningen erklærer sig parat til en indsats for psykiatrien – den er bare ikke blevet fulgt til dørs.\nLægernes formand, Andreas Rudkjøbing, roser til eksempel psykiatriplanen fra 2014. Den ros er der ikke mange inden for psykiatrien, der deler. Den daværende sundhedsminister Nick Hækkerup jublede den gang over, at man kunne afsætte 1,6 mia. kr. ekstra til planen. Men hvor pokker blev pengene af? Faktisk er det som om, at psykiatriplanens milliarder er forsvundet. Måske en sag for statsrevisorerne.\nLægeforeningen ser heldigvis ud til at mene det mere alvorligt end normalt. I hvert tilfælde har foreningen valgt Kirsten Ilkjær som sin nye næstformand, og hun er netop psykiater - og i øvrigt også formand for FAPS, Foreningen af Praktiserende Speciallæger.\nHun afløser Michael Dupont, praktiserende læge. Da han blev næstformand, var det tydeligt et signal om at inddrage de praktiserende læger og tage deres ønsker mere alvorligt. Måske kan man tillade sig at tro, at Kirsten Ilkjærs næstformandsskab på samme måde betegner en større interesse for psykiatrien.\nFor det ikke skal være løgn, så valgte Lægeforeningen også at tildele sin ærespris til Merete Nordentoft, professor og overlæge i psykiatri. Til daglig er Merete Nordentoft overlæge ved Psykiatrisk Center København og professor i psykiatri ved Københavns Universitet. Hun får prisen for sit store arbejde med at forbedre behandlingen for patienter med psykisk sygdom.\nI sin begrundelse sagde Andreas Rudkjøbing: ”Det er helt afgørende, at forskningen i psykisk sygdom styrkes. Her tjener Merete Nordentoft som et stort forbillede og kilde til inspiration - også fordi hun aldrig holder igen med at dele ud af sin viden og sine resultater.”\nMen måske følger der også en øget opmærksomhed på psykiatrien. Det er tiltrængt.


The Miseducation of Cameron Post – Filmmagasinet Nosferatu\nIda Pedersen 27. februar 2019 Anmeldelser, Drama\nEt utroligt vedkommende og menneskeligt queer-narrativ bliver vagt til live i historien om en teenagepiges ophold på en kristen omvendelseslejr.\nCameron Post (Chloë Grace Moretz) bliver til skolefesten opdaget i armene på hendes veninde fra bibelskolen, og som konsekvens bliver hun sendt på genopdragelse af sin konservative tante og onkel. På en omvendelseslejr bliver Cameron konfronteret med lejrens kristne værdier og negative syn på homoseksualitet. Hun ser dog hverken sig selv som homoseksuel eller som kristen. Faktisk ved hun ikke rigtigt, hvem hun er, selvom de voksne omkring hende er sikre på, at de ved det. Omvendelseslejeren bliver et brutalt overgreb på den unge kvinde, der kæmper for at få lov til at stå på egne ben.\nLejrenes eksistensberettigelse ligger hos én af lederne ved navn Rick, der selv er et lysende eksempel på, at omvendelse er muligt. Lejeren mener ikke, at homoseksualitet findes, men at SSA (same sex attraction), som de foretrækker at kalde det, er en ’tilstand’ og ikke noget man ’er’.\nFuldstændigt absurd virker både lejrens formål og metoder. En af metoderne er en tegning af et isbjerg. På isbjerget skriver de unge, hvis forældre har indlogeret dem på lejeren, årsager til, at de oplever SSA. Hurtigt finder Cameron ud af, at hvis hun skriver ting som for lidt eller for meget sport/omsorg/huslige pligter i barndommen på sit isbjerg, så vil lederne af lejeren klappe i deres små hænder af glæde. Også karaoke og plancheværksted bliver brugt som omvendelsesmetoder.\nSynd skudt i skoene\nHårdtslående virker det, når lejren igennem forskellige metoder forsøger at tvinge en følelse af synd og skam ind i Camerons bevidsthed. Hun er så tidlig i sin seksuelle opblomstring, at det gør helt ondt at se lejren øve vold på den. Særligt rørende er en scene, hvor hun ringer til sin tante og beder om at komme hjem. Man fornemmer den misforståede kærlighed, som tanten har lagt i valget om at sende Cameron på omvendelseslejer. Samtidigt oplever man Camerons vaklen – er hun mon forkert, når hun gør sin tante så ulykkelig?\nChloë Grace Moretz spiller rollen som Cameron sublimt. På intet tidspunkt kaster hun sig ud i en voldsom overfortolkning af Camerons sindstilstand. Hun spiller derimod med kortene tæt på kroppen, hvor Camerons følelser skal aflæses i blikke og små bevægelser, der perfekt fanger hendes balancegang mellem oprør og overgivelse.\nLGBTQ-karakterer uden at være ’LGBTQ-karakterer’\nDe udfordringer, som Cameron møder, oplever hun i kraft af at være LGBTQ, men også i kraft af at være ung og identitetsøgende. På den måde er filmen fænomenal til at skabe et queer-narrativ, hvor Cameron og de andre unge først og fremmest fremstår menneskelige, uanset hvilken seksualitet de har. Filmen nedbryder stereotyper ved at præsentere en håndfuld originale og alsidige karakterer, som jeg vil mene ALLE biografgængere kan relatere til.\nFilmen lykkes fantastisk med at beskæftige sig med en queer-problematik uden at fremstille sine karakterer som ’special snowflakes’ eller deres romancer som særligt ’eksotiske’. Onani og seksuelle relationer mellem kvinder portrætteres i modsætning til i meget andet filmkunst intimt, sårbart og realistisk. Intet male gaze at komme efter her!\nPosted in Anmeldelser, Drama and tagged anmeldelser, Cameron Post, Clohë Grace Moretz, Desiree Akhavan, Drama, filmanmeldelse, filmmagasinet Nosferatu, gay, gay film, LBGTQ, nosferadio.dk, Nosferatu, queer, queer film, Sundance, The MisEducation of Cameron Post. Bookmark the permalink.


▷ Bestil Kategori 54 på nettet\nEn række e-forhandlere giver nu om stunder alverdens leveringsmidler. En der er meget almindelig er på nuværende tidspunkt at få leveret til et afhentningssted, og så afhenter du blot de nyindkøbte varer når det passer dig bedst. Muligheden er nemlig virkelig ukompliceret, samt desuden tilmed den mindst kostelige leveringsform ved køb af Kategori 54.\nDu burde alternativt foretrække at bestille levering hjem til hvor du bor eller til dit arbejdes adresse. Leveringsmetoden viser sig desværre en anelse dyrere, men også yderst nem. Den prisbilligste leveringsudgave vil dog altid vise sig at være at hente varerne selv, hvilket dog forudsætter at du er i nærheden af online forhandlerens lager.\nLeveringstiden på er naturligvis ultra vigtig hvis vi absolut skal bruge pakken om kort tid, så af den grund er det helt passende at man gransker den forventede leveringstid ved det relevante produkt.\nEn række internet foretagender stiller udsigt til 1 dags levering på en lang række af deres varer, eksempelvis Kategori 54, som påkræver at bestillingen fuldbyrdes før et fastslået tidspunkt, sådan at de har en chance for at nå at få varerne afsted forinden pakkemedarbejderne drager hjemad.\nFlere webbutikker lover levering uden beregning, men undertiden afkræver det at der indkøbes for et konkret beløb. Alternativt skulle man vælge den mest prisbevidste form for levering, der ofte – uafhængig om man bor ved Aarhus, Svendborg eller Skagen – er at få fragtfirmaet til at bringe din bestilling til en pakkeshop.\nDet er jo særligt uproblematisk for alle at vurdere prisniveauet fra diverse netbutikker, og på grund af dette har en lang række e-forhandlere ikke kunne lade være med at presse prisniveauet på varerne – til piger og drenge, og ligeså til kvinder og mænd – voldsomt, og endda nogle gange love fragt uden beregning.\nTrods dette kan det ikke desto mindre blive lukrativt at sammenligne et par online varehuse efter udsalg på Kategori 54 forud for at du gennemfører din handel, så du er usvigeligt sikker på at indhente den mest attraktive pris.\nMan bør trods alt huske på, at i tilfælde af at en internet forhandler sælger en vare til en salgspris som kan ses som umådelig beskeden, er det tit være en varsel om en uægte online butik. Køb med kort er i hvert fald omsluttet af en ordning, hvilket assisterer dig imod falske internet firmaer.\nVi tilråder køb med betalingskort eller betalinger med mobilen. Som et alternativ bør du anvende en afdragsløsning fra fx ViaBill, i tilfælde af at du foretrækker at dække pengene senere.\nInden nogen handler i en internet butik bør man til hver en tid læse netshoppens vilkår, men det er i mange tilfælde ikke videre interessant.\nEt nemmere alternativ er at undersøge hvorvidt e-butikken er e-mærke tilsluttet, da det almindeligvis er en erklæring om at internet virksomheden understøtter de officielle regler, foruden at online webshoppen ofte overvåges af eksperter som behersker reglerne på området. Dette er en god mulighed for hjælpende service, såfremt du møder vanskeligheder ved din handel.\nHerudover er det at foretrække at man er obs på de fundamentale reglementer i forbindelse med handlen, som eksempelvis hvilken bytteret internet selskabet tilsikrer. I den forbindelse er det tillige afgørende, at man altid bibeholder ens e-mail kvittering, så man til enhver tid kan påvise sin ordre af Kategori 54, ligegyldigt om man søger efter varer til en dame eller herre.\nTrustpilot indebærer fuldt ud udmærkede muligheder for at beskue en stor gruppe nuværende kunders reflektioner og derfor kan det anbefales, at du beser internet shoppens ratings af Kategori 54 inden du shopper.\nFacebook fremskaffer derudover en række passelige løsninger til at få indsigt i netshoppens kundefokus. Desuden ses faktisk internet foretagender som gør det muligt at aflevere en omtale af virksomhedens service, som tillige må anvendes til at fornemme hvor tilfredse kunderne er.\nHjemmesiden er finansieret af indtægter fra annoncer. Vi har et tæt samarbejde med masser af internet forhandlere i form af at vi publicerer forretningernes varer, og tager honorar om en bruger fra vores website foretager en transaktion.\nData vedrørende produkter og internet outlets opretholdes nu og da, men vi tager forbehold for forandringer der potentielt er udført efter seneste opdatering af hjemmesidens data.


Peoples choice, Feel good, Daily life\nGiv børnenes tegninger en flot placering: Pres tegningen ind mod akryllisten, og tryk til. På to sekunder er tegningen indrammet, og du kan sætte yderligere 50 tegninger ind oven på den første.\nDen gør ikke noget særligt væsen af sig, men den enkle træramme er alligevel sært appellerende. Træarbejdet er meget smukt udført af PH’s snedkeri på Falster, og så har rammen en ekstra mekanisme, som udvider funktionen fra indramning til opbevaring. RAM’N er skabt til børnetegninger, og den gør det ultranemt at indramme barnets seneste værk ved blot at trykke tegningen mod rammens akrylliste. Børn er imidlertid produktive, og derfor er det genialt, at den næste tegning kan ryge samme vej, uden at værktøjskassen skal frem. Med tiden rummer RAM’N en hel samling af tegninger – eller hvad man nu måtte bruge den til.


Black Friday er kommet for at blive | ugeavisen.dk\nRundspørgen viser, at 51 procent af danskerne har planer om at handle på Black Friday, - hvilket er en stigning på lige over seks procent sammenlignet med sidste år, – og at webshops er det foretrukne sted at gøre det.\nDanskerne har generelt taget Black Friday til sig, men der er særligt én gruppe, der sidder lunt i førersædet – nemlig de unge. Faktisk er der en sammenhæng mellem ens alder og ens planer for at handle på Black Friday – jo yngre du er, desto større er chancen for, at du skal på tilbudsjagt den 29. november.\nBlack Friday er den uformelle betegnelse for fredagen efter Thanksgiving i USA, og den falder på den fjerde fredag i november.\nHolstebro Handelsstandsforening markerer Black Friday med at holde Open by Night.\n- Du kan shoppe helt frem til klokken 22, og der vil være over 200 åbne butikker, caféer og restauranter, der står klar med gode tilbud, god service og gode oplevelser. Kom ned i Holstebros gågade, tag forskud på juleindkøbene og få en hyggelig aften med julestemning, lyder det i invitationen fra handelsstandsforeningen.


vidaXL sofabord 102x50x43 cm massivt akacietræ\nHome / VidaxlSofabord102x50x43CmMassivtAkacietrae\nØnsker du et mere raffineret og attraktivt look i dit hjem? Så er dette træsofabord et glimrende valg for dig. Dette stuebord er lavet af massivt akacietræ med en oliefinish,... Mere\nØnsker du et mere raffineret og attraktivt look i dit hjem? Så er dette træsofabord et glimrende valg for dig. Dette stuebord er lavet af massivt akacietræ med en oliefinish, hvilket gør det stabilt og holdbart. Håndværket og de smukke åremønstre gør hvert møbel unikt. Den robuste bordplade med lameldesign tilbyder dig et sted til dine snacks, frugtkurve, pyntegenstande samt andre ting og sager. Vigtig bemærkning: Farver og åremønstre varierer fra produkt til produkt, hvilket gør dem unikke hver især; udvælgelse til levering er tilfældig. Materiale: Massivt akacietræ med oliefinish Mål: 102 x 50 x 43 cm (L x B x H) Montering påkrævet: Ja Materiale: Massivt akacietræ med oliefinish Mål: 102 x 50 x 43 cm (L x B x H) Montering påkrævet: Ja Mindre\nDefault Title - 834,81 KR


Computer Literacy. En stationær bordmodel. En Bærbar Notebook, Labtop, Slæbbar, Blærebar mm. - PDF\nDownload "Computer Literacy. En stationær bordmodel. En Bærbar Notebook, Labtop, Slæbbar, Blærebar mm."\n1 Computer Literacy Computer Literacy handler om at forstå hvad computer (hardware) og software kan gøre. Denne præsentation fokuserer kun på hardware februar 2002 Computerliteracy -hardware (15 dias) 1 En stationær bordmodel februar 2002 Computerliteracy -hardware (15 dias) 2 En Bærbar Notebook, Labtop, Slæbbar, Blærebar mm. februar 2002 Computerliteracy -hardware (15 dias) 3\n2 Kig ind i tilslutningsstik Pc en bagfra med tilslutninger strøm blæser Kort-stik februar 2002 Computerliteracy -hardware (15 dias) 4 Indstikskort Netkort Lydkort februar 2002 Computerliteracy -hardware (15 dias) 5 februar 2002 Computerliteracy -hardware (15 dias) 6\n3 Inddataudstyr Inddata er den information du skriver, klikker, scanner, spiller, eller kopierer ind på maskinen Tastatur/mus/pen Scanner Ergonomi Billedudstyr februar 2002 Computerliteracy -hardware (15 dias) 7 Uddataudstyr Skærm Lyd Modem CD-rom Brændere Printere februar 2002 Computerliteracy -hardware (15 dias) 8 CPU - computerens centrale enhed Er computerens hjerne. Det kaldes også centralenheden eller CPU for Central Processing Unit. CPU er normalt betegnelsen for en processor. Den styrer de andre dele af computeren og sørger for at opgaver bliver udført. Processorens arbejdsrytme, som er et mål for hvor mange data den kan bearbejde på samme tid måles i clockfrekvens. Jo større frekvens jo hurtigere arbejder computeren. Nutidens PC er indeholder enten en 32-bit eller 64-bit processor. Pc ens hastighed måles i Mega Hertz (MHz). Den typiske processors hastighed i dag er på MHz. Jo større tal, jo hurtigere processor. Der findes forskellige typer af processorer. De mest kendte er Intel s Pentium og Celeron og AMD s Athlon og Duron processorer. februar 2002 Computerliteracy -hardware (15 dias) 9\n4 BIOS det grundlæggende program BIOS betyder (Basic Input Output System). Bios er computerens grundlæggendeprogram, der styrer kommunikationen mellem styresystemet og hardwaren. Bios sidder på bundkortet. Bios er en chip, der sidder på bundkortet. Nogle bios har en permanent hukommelse, disse kaldes for en ROM kreds, (Read Only Memory). Nyere bios som anvendes idag er af den såkaldte flash-rom type, det vil sige de kan opdateres med nye instruktioner. februar 2002 Computerliteracy -hardware (15 dias) 10 RAM er det interne arbejdslager Processoren kan ikke opbevare data, den kan kun bearbejde informationerne. Derfor er det nødvendigt med et internt lager. Det kalder man RAM, som står for Random Access Memory. Når PC en tændes, sørger CPU'en for at indlæse programmer til RAM. Når computeren arbejder, hentes informationer fra RAM til CPU'en, hvor data behandles og sendes tilbage til RAM. Når der slukkes for maskinen, tømmes RAM-lageret. Vigtigt: Hvis det man har arbejdet med ikke er blevet gemt med et specifikt navn kan det ikke genfindes hvis computeren slukkes, da det kun har været gemt i RAM Navngiv derfor altid dokumentet før der arbejdes videre. februar 2002 Computerliteracy -hardware (15 dias) 11 Cache De forskellige dele på PC'en arbejder ikke lige hurtigt. Arbejdslageret er f.eks. meget hurtigere end din harddisk. Derfor er der indbygget en cache, som er et mellemlager, mellem nogle af enhederne. Cachen fungerer som et stødpudelager mellem CPU og RAM-lageret. februar 2002 Computerliteracy -hardware (15 dias) 12\n5 Bus den indre forbindelse Delene i en computer bindes sammen af små strømledende forbindelser, kaldet busser. De kan sammenlignes med en vej, hvor bredden af bussen afgør, hvor hurtigt computeren kan afvikle "trafikken". februar 2002 Computerliteracy -hardware (15 dias) 13 Harddisken det permanente lager Harddisken er det permanentelager i en PC. Her opbevares alle typer data. Dataene bliver på dine harddisk, indtil de slettes. Det er vigtigt at gemme data jævnligt. Hvis strømmen pludselig afbrydes og computeren lukker ned, gemmer den kun de data, Der er navngivet og gemt, idet RAM-lageret kun er et arbejdslager. Lagerkapaciteten på en harddisk måles i GB (GigaBytes). I dag er en almindelig størrelse harddisk GB februar 2002 Computerliteracy -hardware (15 dias) 14 Arbejdsgangen i en PC (i grove træk) På Harddisken gemmes data permanent Det hele sendes også til skærmen, så man kan følge processen CPU en bearbejder data og sender dem tilbage til RAM (og til harddisken hvis den er blevet bedt om det) RAM sender data/kommandoer videre til CPU en Inddata sendes fra tastaturet til RAM februar 2002 Computerliteracy -hardware (15 dias) 15


Kommunalt ansatte arbejder - nyheder Skive og Omegn\nKommunalt ansatte arbejder\nNYHEDER: 20-03-2020 09:00:00\nSelv om mange kommunalt ansatte i disse dage arbejder hjemmefra, er der ikke tale om, at påskeferien for dem bliver ekstra lang i år. Lærere og administrative medarbejdere er nogle af dem, der ganske vist er sendt hjem, men som arbejder for fuld kraft.\nDer er mange faggrupper blandt de ansatte i Skive Kommune. Fælles for dem alle er, at de er på arbejde – uanset om de er sendt hjem eller stadig møder ind, som de plejer.\nDen største gruppe tæller det sundhedsfaglige personale som sosu-assistenter, syge- og sundhedsplejersker og ergo- og fysioterapeuter. De udgør næsten 40% af de ansatte i kommunen. Og selv om for eksempel plejecentre for tiden er lukkede for besøg, skal de ældre på centrene passes. Derfor arbejder sosu-assistenterne og -hjælperne nærmest, som de plejer.\nLærerne har travlt med at tilrettelægge online-forløb og vejlede eleverne og nogle tilfælde forældrene i, hvordan arbejdet med de digitale undervisningsmidler skal foregå. Så der bliver chattet, talt i telefon og holdt videomøder for at sikre, at eleverne er med på, hvordan opgaverne skal løses. Samtidig bliver der kommunikeret på tværs blandt lærere og ledelse, sådan at de hele tiden kan hjælpe hinanden til at blive bedre til at håndtere den særlige situation.\nBlandt de administrative medarbejdere bliver byggesager og andre godkendelser behandlet som normalt. Det foregår bare fra en computer på et andet sted end på rådhuset – og møder bliver i størst mulige omfang holdt via videokonferencer. Der er også medarbejdere i økonomiafdelingen, der har travlt med at servicere erhvervslivet. Skive Kommunes økonomi-udvalg godkendte i tirsdags en håndsrækning til erhvervslivet, så der for eksempel er mulighed for straksbetalinger af fakturaer og fremrykning af planlagte varebestillinger og andre opgaver.\n- Måske er der nogen, der går og forestiller sig, at de kommunalt ansatte i år får en meget lang påskeferie på fuld løn. Der er der på ingen måde tale om. Mange af vores medarbejdere har faktisk mere travlt – også selv om det foregår fra hjemmecomputeren – end de normalt har, fordi der ligger en stor opgave i at tilpasse sig den nye situation på meget kort tid. Der er både borgere og et erhvervsliv i den anden ende, der er dybt afhængige af den service, vi som kommune leverer. Det er der hele vejen rundt en stor forståelse for blandt vores medarbejdere, så de gør, hvad de kan for at gøre hverdagen så normal for borgerne som muligt i en tid, der er svær for os alle sammen, siger Jan Lund-Andersen, der er direktør i Kultur- og Familieforvaltningen i Skive Kommune og talsmand for kommunens krisestab.\nFor at give et indblik i den forandrede hverdag, som mange af de kommunalt ansatte oplever, laver vi en lille serie af interviews med nogle af dem.